title: Luettelo televisiosarjan Glee kappaleista (1. tuotantokausi)

text: Kappaleista suurimman osan esittää Uudet Tuulet, joka koostuu sen jäsenistä Artie Abramsista (Kevin McHale), Rachel Berrysta (Lea Michele), Mike Changista (Harry Shum Jr.), Tina Cohen-Changista (Jenna Ushkowitz), Quinn Fabraysta (Dianna Agron), Finn Hudsonista (Cory Monteith), Kurt Hummelista (Chris Colfer), Mercedes Jonesista (Amber Riley), Santana Lopezista (Naya Rivera), Brittany Piercesta (Heather Morris), Noah ”Puck” Puckermanista (Mark Salling) ja Matt Rutherfordista (Dijon Talton). Kerhon johtaja Will Schuester (Matthew Morrison) esittää myös useita kappaleita, ja jaksossa ”Poikabändi” muodostuu vain miehistä koostuva a cappella -yhtye nimeltään "Acafellas" , johon kuuluvat Ken Tanaka (Patrick Gallagher), Sandy Ryerson (Stephen Tobolowsky), Henri St. Pierre (John Lloyd Young), Howard Bamboos (Kent Avenido), Finn ja Puck. Opinto-ohjaaja Emma Pillsbury (Jayma Mays) ja huutosakin valmentaja Sue Sylvester (Jane Lynch) laulavat kumpikin pari kappaletta ja ovat olleet myös mukana laulamassa soundtrackeillä, joissa he eivät ole ilmestyneet televisiossa, sisälletyistä kappaleista. Tuotantokaudella on hieman esityksiä kilpailevilta glee-kerhoilta Vocal Adrenalinelta, jota joskus johtaa Jesse St. James (Jonathan Groff), Jane Addams Girls Choirilta, Haverbrook Deaf Choirilta ja Aural Intensitylta, kuten myös McKinley Highin huutosakilta Cheerios ja jalkapallojoukkueelta.


title: Luettelo televisiosarjan Glee hahmoista

text: Roderick Meeks (es. Noah Guthrie) on Chicagosta kotoisin oleva siirto-oppilas kuudennella tuotanokaudella. Rachel kinnittää huomionsa häneen saatuaan selville, että ilmastointikanavan kautta kulkeutuva lahjakas mysteeriääni on hänen, ja hän liittyy glee-klubiin sen ensimmäisenä jäsenenä. Hän valmistuu sarjan viimeisessä jaksossa, ja nähdään viisi vuotta myöhemmin muiden kuorolaisten kanssa katsomassa Rachelin Tony-voittoa.


title: Idina Menzel

text: Vuonna 2010 Menzel näytteli televisiosarjassa "Glee". Hän näytteli Shelby Corcorania, Rachel Berryn biologista äitiä sarjan ensimmäisellä tuotantokaudella ja palasi sarjaan sen kolmannella ja neljännellä tuotantokaudella.


title: Rachel Berry

text: Rachel on koulun pohjasakkaa, sillä hän kuuluu koulun glee-kerhoon. Rachel on vauvana adoptoitu mutta myöhemmin sarjassa paljastuu, että hänen biologinen äitinsä on Shelby Corcoran (Idina Menzel), Vocal Adrenalinen ohjaaja. Rachel on rakastunut Finn Hudsoniin.


title: Luettelo televisiosarjan Glee hahmoista

text: Mercedes Jones (es. Amber Riley) esitellään diivana ja muotitetoisena kuoron jäsenenä. Hän yrittää näyttää koko sarjan ajan olevansa yhtä lahjakas kuin kuoron tähti, Rachel Berry. Kolmannella kaudella Sam yrittää voittaa Mercedesin takaisin heidän kesäromanssinsa jälkeen, mutta pyrkimyksistä huolimatta heistä ei ikinä tule paria. Valmistuttuaan, hän muuttaa Los Angelesiin opiskelemaan UCLA:an ja toimii taustalaulajana. Hän luopuu haaveestaan saada oma albumi riideltyään tuottajansa kanssa. Viidennellä kaudella Mercedes muuttaa New Yorkiin, ja alkaa omatoimisesti tuottaa albumiaan, jota hän myy kiertueilla Brittanyn ja Santanan kanssa.


title: Luettelo televisiosarjan Glee kappaleista (2. tuotantokausi)

text: Suurimman osan kappaleista esittää Uudet Tuulet, joka koostuu sen jäsenistä Artie Abramsista (Kevin McHale), Rachel Berrysta (Lea Michele), Mike Changista (Harry Shum Jr.), Tina Cohen-Changista (Jenna Ushkowitz), Quinn Fabraysta (Dianna Agron), Finn Hudsonista (Cory Monteith), Kurt Hummelista (Chris Colfer), Mercedes Jonesista (Amber Riley), Santana Lopezista (Naya Rivera), Brittany Piercesta (Heather Morris), Noah ”Puc” Puckermanista (Mark Salling) sekä kerhon ohjaajasta Will Schuesterista (Matthew Morrison). Kuitenkin jakson ”Furt” lopussa Kurt hakee Dalton Academy -kouluun ja liittyy Kultakurkkuihin (engl. Warblers). McKinley-lukion oppilas Lauren Zizes (Ashley Fink) ottaa hänen paikkansa ja jää silti Uusiin Tuuliin, vaikka Kurt siirtyy takaisin McKinleyyn jaksossa ”Born This Way”. Toisen tuotantokauden aikana Uusiin Tuuliin liittyy siirtyvä oppilas ja urheilullinen Sam Evans (Chord Overstreet), ja McKinleyn entinen vaihto-oppilas Sunshine Corazon (Charice) yrittää Uusiin Tuuliin, mutta vaikka hänet hyväksytään, hän siirtyy Carmel High -lukioon ja liittyy sen glee-kerhoon, Vocal Adrenalineen. Jayma Mays esittää koulun opinto-ohjaajaa Emma Pillsburya, ja vierailevat tähdet John Stamos, Dot-Marie Jones ja Kristin Chenoweth esittävät hammaslääkäri Carl Howellia, jalkapallovalmentaja Shannon Beistea ja April Rhoedsia. Darren Criss esiintyy Blaine Andersonina, glee-kerhon Kultakurkut (engl. Dalton Academy Warblers) päälaulajana, ja Gwyneth Paltrow vierailevana tähtenä esittäen Holly Holidayta, koulun sijaisopettajaa. Huutosakin valmentaja Sue Sylvester (Jane Lynch) esiintyy äitinsä Dorisin (Carol Burnett) ja kerran Uusien Tuulten kanssa. Kuten ensimmäisellä tuotantokaudella, Lynch ja Mays on sisällytetty vokalisteiksi joillakin soundtrack-albumeilla, vaikka he eivät ole esiintyneet kappaleissa ruudulla.


title: Blaine Anderson

text: Blaine Anderson on kuvitteellinen hahmo yhdysvaltalaisesta musikaali-draama tv-sarjasta Glee näyttelijänä Darren Criss. Blaine nähtiin ensimmäisen kerran Gleessä toisen tuotantokauden kuudennessa jaksossa. Blaine on avoimesti pojista tykkäävä lukiolainen ja on myös päälaulajana Dalton Akatemian Warblerseissa. (Darren Criss) kokeili esiintyä useita kertoja, ennen kuin hänet valittiin Blainen näyttelijäksi. Hän uskoi olevansa huono samaistumaan Blaineen, mutta hän näyttelee Blainea niin karismaattisesti ja luotettavasti. Warblers laulaja, Blaine on tehnyt useita kappaleita televisiosarjoissa. Hänen ensimmäinen cover-versio "Teenage Dream" Katy Perry, tuli nopeimmin myydyimmäksi Glee singleksi ja ylsi kahdeksanneksi Billboard Hot 100. Warblersien albumi on myynyt yli 1,3 miljoonaa kappaletta. Blaine on saanut enimmäkseen positiivisia arvioita kriitikoilta. Criss on merkitty yhdeksi sarjan läpimurto artistiksi. Blaine-Kurt suhde on herättänyt kriittistä suosiota episodi tarinaan, jossa Blaine kyseenalaistaa seksuaalisuutensa ja se on herättänyt negatiivisia arvioita. Blaine tuotiin esiin jaksossa "Never been kissed" johtavana solistina Dalton Akatemian Warblerseissa. Hän tapaa Kurt Hummelin (Chris Colfer). Kurt kertoo Blainelle että häntä kiusataan hänen seksuaalisen suuntautumisensa takia koulussa, ja Blaine paljastaa että häntäkin oli kiusattu vanhassa koulussa, kunnes hän päätti siirtyä Dalton Akatemiaan, joka valvoo kiusaamista. Blaine ystävystyy Kurtiin ja auttaa häntä kestämään kiusaamista. Kurtin kiusaaja Dave Karofsky (Max Adler). Kun uhkailu ja väkivalta jatkuu, Kurt saavuttaa vaarallisen tason ja vaihtaa Dalton Akatemiaan. Hän rakastuu Blaineen, ja Blaine on tietämätön tämän tunteista, vaikka heidän ystävyytensä kasvaa. Blaine hankkii apua Kurtilta laulaa serenadi, jolla hän saisi Jeremiahin (Alexander Nifong) sydämen ja rakkauden. Kun Blaine laulaa hänelle kaupassa, jossa Jeremiah on töissä, Jeremiah saa potkut ja hylkää Blainen. Kurt kertoo Blainelle, että pitää hänestä, mutta Blaine ei halua ottaa riskiä ja vaarantaa heidän ystävyyttään. Kurt ja Blaine pelaavat Uusien tuulien jäsenten kanssa alkoholin vaikutuksessa pullonpyöritystä, mikä johtaa Rachelin (Lea Michele) ja Blainen suutelemaan. Sen jälkeen Blaine rupeaa miettimään voisiko hän olla biseksuaali, ja menee treffeille Rachelin kanssa. Kun Rachel suutelee Blainea uudestaan, kun molemmat ovat selvinpäin, Blaine tajuaa että on todella homoseksuaali. Warblersit/Kultakurkut valmistautuu esiintymään Regional kuorokilpailuihin, Kurt myöntää, että hän on kateellinen siitä, kuinka monta sooloa Blaine saa. Kun myöhemmin on kokous, Kurt saapuu myöhässä ja ilmoittaa itkien, että ryhmän maskotti ja hänen rakas kanarianlintunsa Pavarotti on kuollut, hän laulaa "Blackbird" linnun kunniaksi. Kun Kurt laulaa, Blaine on tajuaa rakastavansa Kurtia, ja myöhemmin hän kertoo Kurtille tunteistaan ja suutelee häntä. Alueellisissa he laulavat dueton "Candles" (Hey Monday) Warblersit/Kultakurkut häviävät uusille tuulille. Vuoden ensimmäisen jakson kolmannen kauden "The Purple Piano Projectissa" Blaine siirtyy Mckinleyn korkeakouluun, Kurt Hummelin luokse.


title: Vitus Bering

text: Vitus Jonassen Bering (, tunnetaan myös nimellä Ivan Ivanovitš Bering, ; 12. elokuuta 1681 Horsens, Tanska –19. joulukuuta 1741 Beringin saari, Kamtšatkan niemimaan lähellä) oli tanskalaissyntyinen löytöretkeilijä, joka tutki Venäjän palveluksessa Siperian rannikoita ja löysi Alaskan sekä Aleuttien saariston. Beringinmeren oli jo aiemmin löytänyt kasakka Semjon Dežnjov vuonna 1648, mutta Bering julkaisi siitä selonteon. Samoin Dežnjov purjehti Beringinsalmen läpi jo 1648 (pohjoisesta etelään), Bering vuonna 1728, mutta vasta James Cook totesi vuonna 1778 salmen erottavan Aasian Amerikasta.


title: Vitus Bering

text: Bering sai 1730-luvun alussa Venäjän keisarinna Annalta tehtäväksi etsiä meritien Amerikkaan ja ottaa selvää mantereen rannikosta. Matkan alullepanemisen taustalla oli Venäjän halu laajentaa imperiumiaan kohti Amerikkaa. Bering rakennutti Siperiassa laivat "Svjatoi Pjotr" (”Pyhä Pietari”) ja "Svjatoi Pavel" (”Pyhä Paavali”). Vuonna 1740 hän perusti Kamtšatkaan Petropavlovskin asutuksen, josta hän johti seuraavana vuonna tutkimusmatkan Alaskaan. Alukset pääsivät lähtemään matkalle 29. toukokuuta 1741. Paluumatkalla hän löysi Aleutit. Beringistä tuli liian sairas komentamaan laivaansa, ja retkikunta rantautui asumattomalle saarelle (nyk. Beringinsaari) Beringinmeren lounaisrannalla, missä Bering ja 28 hänen miestään kuoli. Myrsky hajotti laivan, josta puuseppä S. Starodubtsev sai rakennettua hengissä selvinneiden kanssa pienemmän aluksen. "Svjatoi Pjotrin" 77 miehestä vain 46 selvisi retkestä.


title: Vitus Bering (jäänmurtaja)

text: Vitus Bering on Arctech Helsinki Shipyardin Helsingissä rakentama jäänmurtaja. Aluksen tilasi Sovcomflot, joka on Venäjän suurin varustamo. Vitus Bering siirtyy palvelemaan Arkutun-Dagin öljy- ja kaasukenttää Sahalinin alueella Venäjän kaukoidässä. Laiva on nimetty Vitus Beringin, tanskalaisen tutkimusmatkailijan mukaan.


title: Vitus Bering

text: Bering lähti merille jo 15 vuoden ikäisenä, ensiksi Intiaan lähtevällä laivalla. Hän vietti merillä yhteensä kahdeksan vuotta tanskalaisilla ja hollantilaisilla aluksilla. Lisäksi hän opiskeli merenkulkua Amsterdamissa. Vuonna 1704 amiraali Cornelius Cryus värväsi Beringin Venäjän laivastoon. Bering palveli suuressa Pohjan sodassa Itämerellä ja vuosina 1710–1712 turkkilaisia vastaan Asovanmerellä.


title: Vitus Bering

text: Tanskalais–venäläinen tutkimusretkikunta löysi Beringin ja viiden muun merimiehen haudan elokuussa 1991.


title: Georg Wilhelm Steller

text: Steller nimitettiin luonnontieteilijäksi Vitus Beringin johtamalle toiselle Kamtšatkan tutkimusmatkalle. Tutkimuksen tarkoituksena oli kartoittaa Venäjän Jäämeren puoleista rannikkoa ja etsiä koillisväylää Pohjois-Amerikkaan. Steller lähti Pietarista tammikuussa 1738 ja saapui Ohotskiin elokuussa 1740. Siellä hän tapasi Beringin ensi kerran. Syyskuussa retkikunta purjehti Kamtšatkan niemimaalle. Steller vietti talven Bolsheretskissä auttaen paikallisen koulun organisoimisessa.


title: Vitus Bering

text: Pietari Suuren ehdotuksesta Bering teki matkan Kamtšatkaan. Hän matkusti retkikuntineen vuonna 1725 Siperian halki Ohotskiin ja rakensi siellä kaksi alusta, joilla hän kiersi Kamtšatkan niemimaan. Hän rakennutti varsinaisen tutkimusretkilaivansa Tyynenmeren rannikolla Kamtšatkajoen suulla. Vuonna 1728 hän purjehti pohjoiseen, kunnes ei enää havainnut maata pohjoisessa eikä idässä kuljettuaan Beringinsalmen läpi. Samana vuonna hän löysi Saint Lawrencen saaren. Seuraavana vuonna hän purjehti itään.


title: Vitus Bering

text: Bering palasi Pietariin vuonna 1730. Paluumatkalla Siperian halki hän sairastui vakavasti ja viisi hänen lapsistaan kuoli.


title: Victor Klemperer

text: Victor Klemperer (9. lokakuuta 1881 Landsberg an der Warthe, Preussi – 11. helmikuuta 1960 Dresden, Itä-Saksa) oli saksalainen kirjallisuudentutkija, joka toimi Dresdenin teknillisen korkeakoulun professorina vuosina 1920–1935. Hänet tunnetaan kirjallisesti tuotteliaana Ranskan valistuksen spesialistina, sekä varsinkin postuumisti vuonna 1995 julkaistusta natsismin aikaa käsittelevästä päiväkirjastaan "Ich will Zeugnis ablegen bis zum letzten. Tagebücher 1933–1945" (suom. "Haluan todistaa. Päiväkirjat 1933–1945"). Victor Klempererin serkku oli kapellimestari Otto Klemperer.


title: Alaska

text: Venäjän tsaarin Pietari Suuren toimeksiannosta 1700-luvulla kaksi alusta purjehti Vitus Beringin johdolla Kamtšatkan niemimaalta Kuriilien kautta itään päin ja löysi Alaskan mannermaan. Vuonna 1740 hän perusti Kamtšatkaan Petropavlovskin asutuksen, josta hän johti seuraavana vuonna tutkimusmatkan Alaskaan. Beringin toisen matkan (1733-1743) jälkeen venäläisten harjoittama turkismetsästyksen painopiste suuntautui pitemmälle itään, Aleuteille ja Alaskaan. Vaikka Pietari III:n seuraaja, Katariina II, ei halunnut valjastaa uusien maiden valloittamiseen miehiä, laivoja tai rahaa, hän otti laajenemisen tulokset tyytyväisinä vastaan. Niin kauan kuin turkiseläimiä löytyi, niiden metsästäminen toimi imperialismin voiman lähteenä. Venäjän Amerikassa kauppayhtiöiden taistelu vallasta riisti turkiskaupan yksityisten yrittäjien käsistä isompien yrityksien haltuun. Muutoksen uranuurtaja oli Grigori Ivanovitš Šelikov, joka oli aikaisemmin toiminut Siperiassa ja kiinnittänyt huomionsa Amerikassa harjoitettavan turkiskaupan mahdollisuuksiin. Ensimmäiset kauppamatkat olivat hyvin kannattavia ja Šelikov ja Ivan Golikov perustivat 1781 yhteisen yrityksen Šelikov-Golikov kauppayhtiön harjoittamaan alueen turkiskauppaa. Venäjä käytännössä orjuutti alkuperäisasukkaita turkisten metsästyksessä.


title: Kari Kasanen

text: Kari Kasanen syntynyt vuonna 1955. Hän kirjoitti ylippilaaksi vuonna 1974 Tapiolan lukiosta ja valmistui vuonna 1981 Helsingin teknillisen korkeakoulun tuotantotalouden laitokselta. Kasanen on käynyt reserviupseerikoulun ja on sotilasarvoltaan aliluutnantti. Opintojaan hän jatkoi Helsingin yliopiston oikeustieteellisessä tiedekunnassa 1970-luvulla.


title: Kari Kasanen

text: Kari Kasanen (s. 27. elokuuta 1955 Helsinki) on konsultoinnin ja valmennuksen asiantuntija, sarjayrittäjä ja useiden yritysten perustaja.


title: Kari Kasanen

text: Kari ja Maiju Kasasen perheessä on kaksi lasta – Kasper ja Jesper. Lisäksi Kasasella on kaksi lasta aikaisemmasta avioliitosta, Mika ja Antti. Kari Kasanen on voittanut Suomen mestaruuden ja useita kansainvälisiä palkintoja purjehduksessa sekä harrastaa aktiivisesti golfia, yogaa, musiikkia ja hiihtoa.


title: Kari Kasanen

text: Vuodesta 1997 lähtien Kari Kasanen ja hänen vaimonsa Maiju Kasanen ovat omistaneet Calliolan seminaarikeskuksen Tammisaaressa Raaseporin kaupungissa. Vanhaan saaristolaistilaan, oopperalaulaja Timo Mustakallion lomakeskukseen on saneerattu johdon ja yritysten ryhmien koulutus- ja kokouskeskus. Tila käsittää 11 hentaaria, 16 rakennusta ja viisi erilaista koulutustilaa. Calliola toimii 11 hengen voimin ympäri vuoden ja Calliolassa vierailee yli 4000 suomalaista ja kansainvälistä kokousvierasta vuosittain.


title: Kari Kasanen

text: Vuosina 1982-88 Kasanen asui Sveitsissä ja johti omistamaansa BTC BrainTrain AG:ta, joka valmisti ja markkinoi tiedonhallintaan sekä tehokkaaseen lukemiseen liittyviä koulutuskonsepteja ja Euroopassa. Muutettuaan takaisin Suomeen vuonna 1988 Kasanen osti useita tunnettuja koulutusalan yrityksiä ja yhdisti ne Kasanen Koulutusyhtiöt Oy:ksi. Ostettuja yrityksiä olivat muun muassa Amer-Instituutti, Linguaphone, Scheidegger Opisto, Tulosvalmennus, Toimihenkilövalmennus sekä TietoEnatorin koulutustoiminnot. Lisäksi Kasasen yhtiöillä oli osakkuuksia tietotekniikka kouluttaja Tieturi Oy ja kielikouluttaja AAC Global Oy yhtiöissä. Yhtiön palveluksessa oli vuonna 1997 80 henkeä, ja Kasanen Koulutusyhtiöt valittiin useana vuotena maan laadukkaimmaksi kouluttajaksi (Corporate Image ja Taloustutkimus). Kasanen Koulutusyhtiöt ja Valmennuskeskus valmensivat yli miljoona suomalaista tietotekniikka, kielikoulutus, henkilöstön kehittäminen, muutosvalmennus ja henklökohtaisten taitojen alueella. Yhtiön koulutuskeskus sijaitsi Lauttasaaressa Heikkiläntiellä.


title: Eero Kasanen

text: Kasanen syntyi lääketieteen tohtori Antero Kasasen ja Sylvi Järven perheeseen. Hän on suorittanut filosofian kandidaatin tutkinnon Turun yliopistossa vuonna 1974 ja väitellyt kauppatieteiden tohtoriksi Turun kauppakorkeakoulussa vuonna 1982. Lisäksi hän on suorittanut kauppatieteiden tohtorin (Doctor of Business Administration) tutkinnon Harvardin yliopistossa vuonna 1986. Kasanen toimi Helsingin kauppakorkeakoulun (HSE) rehtorina 1996–2009. Vuonna 2010 hän toimi Aalto-yliopiston kauppakorkeakoulun johtavana dekaanina ja vuodesta 2011 alkaen rahoituksen professorina. Ennen valintaansa HSE:n rehtoriksi Kasanen työskenteli useissa opetus- ja tutkimustehtävissä eri yliopistoissa Suomessa ja Suomen Akatemiassa, HSE:n laskentatoimen professori hän oli vuoden 1996 alusta. Kasasen tutkimustyö käsittelee lähinnä rahoitusteoriaa.


title: Kari Immonen

text: Kari Immonen syntyi Kalevi Immosen ja Raakel Sahimäen perheeseen. Hänen puolisonsa vuodesta 2000 on kuvataiteilija Kati Luukkanen. Immonen valmistui filosofian maisteriksi Turun yliopistosta 1997. Hän toimi Wäinö Aaltosen museon näyttelysihteerinä 1997–2000 ja näyttelyamanuenssina 2000–2005. Pohjoismaisen nykytaideinstituutti Nordic Institute for Contemporary Artin kuraattorina Immonen työskenteli 2000–2002. Hän oli Turun taidemuseon vs. museonjohtaja 2005–2006, museon johtajaksi hänen nimitettiin vuonna 2006.


title: Kari Kasanen

text: Talent Partners kasvoi kahdessa vuodessa 80 asiantuntijan konsultointiyhtiöksi. Kesäkuussa 2012 yhtiö ilmoitti yhdistyvänsä Vectia Oy:n kanssa Suomen suurimmaksi liikkeenjohdon konsultti- ja valmennusyritykseksi, jonka hallituksen puheenjohtajana Kasanen toimi 2012-2015. Yhdessä konsultointiyhtiöidensä kanssa Kasanen on toteuttanut useita merkittäviä muutos- ja strategiaprojekteja 2000-luvulla. Näitä ovat olleet muun muassa Työ- ja elinkeinoministeriön perustaminen, Helsingin joukkoliikenteen uudistaminen, useiden sairaanhoitopiirien strategia- ja rakenneprojektit, Työ- ja hyvinvoinnin laitoksen perustaminen, puolustusministeriön rakenneuudistus sekä Kansaneläkelaitoksen palvelu- ja rakenneuudistus. Yritysjohdon konsulttina laajoja projekteja ovat olleet A-katsastuksen muutosprosessi, Nokian koulutuskeskuksen uusi toimintamalli, S-ryhmän strategiaprosessi, Microsoftin johtoryhmän kehittäminen ja uudistamishankkeet, Osuuspankkiryhmän visio- ja arvoprosessi sekä yli 150 muuta kehittämisprojektia. Marraskuussa 2015 Kasanen myi osakkeensa ja omistuksensa Talent Vectia Oy:stä.


title: Kaarina Kari

text: Kaarina Karin vanhemmat olivat kappalainen Kaarlo Kustaa Kari ja Maria Pohja. Ylioppilaaksi Kari tuli 1908 ja valmistui voimistelunopettajaksi 1911 ja lääketieteen lisensiaatiksi 1925. Kari toimi Tyttönormaalilyseon voimistelun ja terveysopin lehtorina 1927–1956, samoin kuin koulun lääkärinä. Myös Suomen Naisten Liikuntakasvatusliiton puheenjohtajana hän toimi erittäin pitkään, 1921–1954. Hänelle myönnettiin professorin arvonimi vuonna 1959. Kari oli myös Lapin vaellusmatkailun pioneereja 1930-luvulla ja kirjoitti myöhemmin kokemuksistaan teoksen "Haltin valloitus".


title: Kari Kasanen

text: KK Valmennuskeskus Oy aloitti vuonna 2014 Ely-keskusten, TE-palveluiden ja kuntien kanssa työvoima-, kuntoutus- ja kotouttamiskoulutustoiminnan. Valmennuskeskus Public nimellä toimiva julkisen sektorin työvoima- ja kotouttamiskoulutus toiminta on kasvanut yhdeksi Suomen suurimmista toimialan yrityksista 10 paikkakunnalla. Valmennuskeskus Public työllistää 120 vakituista työntekijää. Public koulutustoiminta ja työvoimapalvelu on kehittänyt useita uusia ratkaisuja työllistämisen ja syrjäytymisen koulutukseen ja neuvontaan mm. AI-tekoäly ja internet-ratkaisujen alueella. Valmennuskeskus Public liiketoiminnan johtajana toimii Kari Kasasen poika KTM Antti Kasanen.


title: Imetys

text: Tiheänimun kaudet ilmenevät noin 3 viikon, 6 viikon, 3 kuukauden, 6 kuukauden ja 9 kuukauden iässä. Tällöin lapsi tihentää rinnalla käyntejä, nykytiedon mukaan tarkoituksena on varmistaa jotta maitomäärä riittää jatkossakin. Syömisen tiheneminen ei tarkoita sitä, että maitomäärä olisi vähentynyt tai loppumassa. Tiheitä syöttöjä jatkuu noin 2-7 päivää ja tällöin olisi tärkeää jatkaa lapsentahtista imetystä.


title: Tiheysfunktio

text: Tiheysfunktio voidaan ajatella syntyvän satunnaismuuttujan antamien arvojen eli ulostulojen tilastollisesta histogrammista. Kun ulostulojen määrää kasvatetaan hyvin suureksi, voidaan luokittelua tihentää ja silloin pylväistä tulee hyvin kapeita. Kapeiden pylväiden yläpäät piirtävät melko sileän käyrän, joka tulee pylväiden kaventamisprosessin edetessä lähestymään tiheysfunktiota. Tiheysfunktio edustaa sellaista "histogrammia", jossa on ääretön määrä ulostuloja ja olemattoman kapeat luokat. Histogrammilla voidaan laskea prosentteina erilaisien tapahtumien osuuksia, joita voidaan tulkita tilastollisen todennäköisyyden tulkinnan mukaan todennäköisyyksien likiarvoiksi. Histogrammin alue ja tiheysfunktion alle jäävä alue voidaan siten tulkita samaksi asiaksi. Pinta-alaa, joka jää tiheysfunktion käyrän alle, kutsutaan joskus "todennäköisyysmassaksi". Tiheysfunktion arvo formula_24 tietyssä kohdassa formula_8 kertoo vain "todennäköisyysmassan" korkeuden kyseisessä kohdassa x-akselia.


title: Tarkkuus

text: Mittaustarkkuudella tarkoitetaan yleensä mitta-asteikon lukematarkkuutta. Mikäli yksittäisen mittauksen tarkkuus on huonompi kuin asteikon tarkkuus, mittaustuloksen tarkkuutta voidaan parantaa tekemällä riittävä määrä toistomittauksia ja ottamalla niistä keskiarvo. Useamman mittauksen keskiarvo on tarkempi kuin yksittäinen mittaus ja samalla saadaan tulokselle virhearvio. Toistomittauksilla voidaan parantaa mittausta, mutta todellista suuretta silläkään menetelmällä ei ikinä saavuteta. Toistomittausten lukumäärän kasvaessa mitattavan suureen estimaatti paranee ja mittauksen keskihajonta pienenee. Kyseessä on kuitenkin aina estimaatti, eli arvio siitä mikä mitattavan suureen numeerinen arvo todellisuudessa on. Tilastollisten menetelmien käyttö virheen arvioinnissa alkaa olla perusteltua, kun mittauksia on noin 30 kpl. Tällöin estimaatti alkaa olla kohtuullisen luotettava.


title: Lumi

text: Lumen tiheydellä tarkoitetaan sataneen lumen vesimäärän ja lumensyvyyden muutoksen suhdetta. Perinteinen meteorologiassa käytetty arvio tästä suhteesta on 1:10, jolloin millimetri vettä vastaa senttimetriä lunta. Lumen tiheys vaihtelee kuitenkin säätilanteen mukaan. Kuohkeinta lunta sataa −15 asteen vaiheilla, mutta ratkaiseva ei ole pelkästään lämpötila maanpinnan lähellä vaan koko lumihiutaleen elinkaaren aikana pilvestä alkaen. Myös tuulen nopeus vaikuttaa lumen tiheyteen.


title: Tasajakauma

text:
Tasajakauma eli tasainen jakauma on todennäköisyyslaskennassa ja tilastotieteessä jatkuvan satunnaismuuttujan todennäköisyysjakauma, jossa jokainen perusjoukon eli määrittelyjoukon arvo esiintyy yhtä todennäköisesti. Tasajakaumaa merkitään usein
missä ensimmäistä näistä käytetään vain suomenkielisessä tekstissä. Parametrit formula_5 ja formula_6 rajaavat perusjoukon suljetun välin eli rajaavat ne luvut, joita satunnaismuuttuja satunnaisesti antaa. Tasajakaumalla on sellainen ainutlaatuinen ominaisuus, että tapahtuman formula_7 (missä on a < c < d < b) todennäköisyys riippuu vain välien [a,b] ja [c,d] pituuksien suhteista. Usein sanotaan myös, että satunnaismuuttuja saa arvoja "satunnaisesti" väliltä [a,b].


title: Toimeentulotuki

text: Toimeentulotuki on sosiaalietuuksiin lukeutuva yhteiskunnan viimesijainen taloudellinen tuki, jolla turvataan henkilön ja perheen ihmisarvoisen elämän kannalta välttämätön toimeentulo. Se on tarkoitettu tilanteeseen, jossa henkilön tai perheen tulot ja varat eivät riitä välttämättömiin jokapäiväisiin menoihin. Toimeentulotuen viimesijaisuus tarkoittaa, että sen määrään vaikuttavat kaikki henkilön tai perheen käytettävissä olevat tulot ja varat. Ennen toimeentulokea henkilön on haettava ensisijaiset etuudet, joihin hänellä on oikeus (esimerkiksi työttömyysturva ja asumistuki).


title: Kriittinen tiheys (kirja)

text: Kriittinen tiheys on Taavi Soininvaaran kirjoittama jännitysromaani, joka on ilmestynyt vuonna 2009. Se on ensimmäinen valmistuessaan neljä kirjaa käsittävästä sarjasta, jonka aiheena on kansainvälinen asekauppa ja korruptio. Soininvaara sai idean kirjaan viitisen vuotta sitten, kun Ratamo-sarjan loppuun vieminen oli näköpiirissä. Sarjan ideana on kirjoja yhdistävä taustalla kulkeva laajempi juonenkaari ja päähenkilön elämäntarina. Sarjan seuraava kirja on Soininvaaralla tekeillä, ja se ilmestynee 2010.


title: Hitaus

text: Hitaus tarkoittaa sitä, että massallisen kappaleen vuorovaikuttaessa toisen kappaleen kanssa siihen kohdistuva voima vastustaa liiketilan jatkavuutta kiihtyvyydellä a = F/m, jossa F on vuorovaikutusvoima ja m kappaleen massa. Esimerkiksi kun bussi kääntyy oikealle, kyydissä seisova henkilö kallistuu vasemmalle, koska henkilöllä on massansa määrä hitautta ja suoraan eteenpäin jatkamisen muuttamiseksi tarvitaan voimaa henkilön massan suhteessa esim. bussin penkkirakenteista. Pyörimisliikkeessä, kuten karusellissa, kaikki pyörimisen mukana liikkuvat osat tarvitsevat yhteyden pyörimisakseliin, keskihakuvoiman, muuten ne jatkaisivat liikettään saavuttamallaan nopeudella pyörimiskaaren tangentin suuntaan.


title: Tyhjiö (tähtitiede)

text: Maailmankaikkeutemme rakenteet voidaan hajottaa osiin, mikä voi helpottaa yksittäisten eri kosmoksen alueiden piirteiden kuvailua. Nämä ovat kosmisen verkon pääkomponentit:Tyhjiöiden keskimääräinen tiheys on vähemmän kuin kymmenesosa maailmankaikkeuden tavallinen tiheys. Tämä toimii usein määritelmänä kosmiselle tyhjiölle vaikkakaan tyhjiölle ei olekaan mitään yksittäistä hyväksyttyä ja tarkkaa määritelmää. Maailmankaikkeuden keskimääräinen aineen tiheyden arvio perustuu usein pikemminkin galaksien lukumäärään eikä aineen kokonaistiheyteen tilavuusyksikössä.


title: Ennakointi

text:
Suhteellisessa aikajänteessä lyhyt tarkoittaa trendiä, keskipitkä trendin taittumista ja seuraava kehitysvaihetta sekä pitkä aikajänne murrosta kohti ilmiön alasajautumista ja evoluutiuota (tai lepotilaa, 'kuolemaa'). Ennakoinnin aloittamisessa avainkysymyksiä mitä aikajännettä tavoitellaan suhteellisen aikakäsityksen mukaisessa mielessä. Tämä vaikuttaa ratkaisevasti ennakointimenetelmän valintaan: tilastoilla, kyselyillä ja työpajoilla saavutetaan yleensä trendi tunnistamatta edes trendin taittumista; keskipitkä aikajänne edellyttää malleja ja pitkässä aikajänteessä käytetään megatrendejä ja uusia ratkaisuja hakevia innovatiivisia menettelyjä.
Oheismerkitykset. Käytännön lukuisissa ennakointihankkeissa ei tyypillisesti ennakoida lainkaan, vaan merkityksellisiä ovat ennakointiin sinänsä sisältyvä oheismerkitykset, joista tärkempiä ovat nykytilan selvittäminen, toimijoiden verkottaminen, päätöksentekijöiden sitouttaminen ja priorisointi sekä yhteisöjen imagon kehittäminen (= ”moderni organisaatio ennakoi”). Aidot ennakointihankkeet ovat harvinaisia, vaikka ennakointinimikkeen alla monenlaisten tilastojen, kyselyjen tai työpajojen parissa puuhastellaankin.


title: J. B. S. Haldane

text: John Burdon Sanderson Haldane (5. marraskuuta 1892 – 1. joulukuuta 1964) oli brittiläinen geneetikko ja evoluutiobiologi. Hän oli Ronald Fisherin ja Sewall Wrightin ohella yksi populaatiogenetiikan keksijöistä.


title: Haldanen dilemma

text: Haldanen dilemma (engl: "Haldane's Dilemma"), myös "Haldanen ongelma" on evoluution hitauteen liittyvä ongelma, jonka evoluutiogeneetikko J. B. S Haldane esitti vuonna 1957 julkaisussaan "The Cost of Natural Selection". Siinä Haldane laski, että uudet geenit vakiintuvat luonnonvalinnan vaikutuksesta vasta satojen sukupolven jälkeen populaatioihin, joiden jäsenten lukumäärä ei muutu mitenkään. Haldanen laskelma perustuu siihen että uusi mutaatio "fiksoituu" eli käytännässä korvaa vanhan alleelin. Haldanen laskelmassa mutaation yleistyminen voi tapahtua vain hitaasti koska yleistyminen vaatii suuren määrän kuolemia niiltä joilla fiksoituvaa uutta alleelia ei ole. Haldanen laskelmassa liian suuri karsinta johtaa populaation koon pienenemiseen, jota ei voida jatkaa määrättömästi ilman että populaatio lopulta ajautuisi sukupuuttoon. Haldanen laskelmien mukaan evoluutio vaatisi uskottua enemmän aikaa.


title: Naomi Mitchison

text: Biologi J. B. S. Haldane oli hänen vanhempi veljensä. Mitchison opiskeli tiedealaa Oxfordin yliopistolla ja oli hoitajana ensimmäisessä maailmansodassa. Hän meni vuonna 1916 naimisiin lakimiehen ja tulevan parlamentin jäsenen Dick Mitchisonin (k. 1970) kanssa. Pari sai yhdessä neljä poikaa ja kolme tytärtä; pojista Geoffrey kuoli alle 10-vuotiaana aivokalvontulehdukseen ja tyttäristä Clemency pian syntymänsä jälkeen. Mitchison asui Carradalen kylässä Kintyressä vuodesta 1939 kuolemaansa saakka.


title: Nathan Hale

text: Nathan Hale syntyi 6. kesäkuuta 1755 Coventryssä, Connecticutin siirtokunnassa. Hänen vanhempansa olivat Richard Hale ja Elizabeth Strong. Vuonna 1768 hänet lähetettiin vanhemman veljensä Enochin kanssa Yale Collegeen. Eräs Nathanin luokkatovereista oli Benjamin Tallmadge, joka myöhemmin perusti George Washingtonin alaisuudessa toimineen vakoilujärjestö Culperin ringin. Hale opiskeli muun muassa kirjallisuutta, matematiikkaa, luonnontieteitä ja astrologiaa.


title: Mohammad Abdille Hassan

text: Mohammadin isä oli Ogadenista ja hänen äitinsä kuului dulbahante-heimoon. Hän syntyi Talehin alueella 1856, jolloin Somalia oli Britannian protektoraatti. Hän kasvoi paimentolaisheimonsa keskuudessa ja ihaili poikavuosinaan äidinisäänsä Sade Mogania, joka aikanaan oli arvostettu soturipäällikkö. Mohammad oppi taitavaksi ratsastajaksi ja opetteli Koraanin ulkoa, ja työskenteli uskonnonopettajana vuonna 1875. 1870-luvun lopulla hän matkusti Adeniin, Jemeniin, jossa hän värväytyi palomieheksi höyrylaivaan. Pestinsä ansiosta Mohammad saattoi tutustua laajemmin islamilaiseen maailmaan ja sen merkittäviin keskuksiin. Hän teki myös useita pyhiinvaellusmatkoja Mekkaan ja Medinaan, jossa hän liittyi suufilaisuuden tiukan puhdasoppista muotoa korostaneeseen Salihiyya-lahkoon. Lahkon saarnamiehenä hän kiersi pohjois-Somaliaa, joka tuolloin kuului jo Brittiläiseen Somalimaahan, puhuen muun muassa materialismiin ja ylellisyyteen keskittynyttä ajan henkeä vastaan. Hänen suosionsa jäi alkuun vähäiseksi, mutta puhujanlahjansa kuitenkin kehittyivät. Hän kirjoitti myös runoja, joilla hän vahvisti sanomansa vaikutusta.


title: Herman Melville

text: Herman Melville syntyi New Yorkissa vuonna 1819. Hän oli kolmas Allan ja Maria Gansevoort Melvillin (Maria lisäsi myöhemmin miehensä kuoleman jälkeen ylimäärisen e-kirjaimen sukunimeen) kahdeksasta lapsesta. Hermanin molemmat isoisät olivat osallistuneet Yhdysvaltain vapaussotaan. Allan Melvill oli Hermanin syntymän aikaan menestyvä ylellisyystuotteiden, kuten silkin ja kölninveden, maahantuoja. Perhe elikin suhteellisen hyvissä oloissa. Yritys kaatui kuitenkin vuonna 1830, ja perhe muutti Albanyyn Maria Melvillin sukulaisten luokse. Allan Melvill yritti perustaa uutta yritystä siellä, mutta hän kuoli keuhkokuumeeseen vuonna 1832.


title: Samuel Goldwyn

text: Szmul Gelbfisz syntyi Varsovassa Abraham ja Hanna (o.s. Jarecka) Gelbfiszin esikoisena. Hänellä oli viisi sisarusta. Köyhän juutalaisperheen isä oli huonekalukauppias, mutta eniten häntä kiinnosti Tooran tutkiminen. Isän kuoltua Samuel päätti muuttaa ulkomaille. Hän kulki jalan Saksaan ja sieltä laivalla Birminghamiin, Englantiin ja muutti siellä nimensä Samuel Goldfishiksi. Vuonna 1896 hän muutti Kanadan kautta Yhdysvaltoihin, jonka kansalaisuuden hän sai 1912. Vuonna 1918 hän muutti sukunimensä muotoon Goldwyn.


title: George Herbert Mead

text: Mead syntyi 27. helmikuuta 1863 Massachusettsin South Hadleyssä, Yhdysvalloissa. Hänen isänsä Hiram Mead oli kongregationaalisen seurakunnan pappi, joka nimitettiin homilektiikan professuuriin Oberlinin teologiseen seminaariin vuonna 1869. Tämän vuoksi perhe muutti Ohioon. Hiram Mead kuoli vuonna 1881. Äiti Elisabeth Storrs Billings opetti jonkin aikaa Oberlinissa ja toimi myöhemmin kymmenen vuotta Mt. Holyake Collegessa presidenttinä.


title: Misan Haldin

text: Eyinmisan Edward Ogharanemeye Haldin (ent. Nikagbatse, s. 7. heinäkuuta 1982 Berliini) on saksalainen kilpauransa päättänyt koripalloilija. Hänen äitinsä on suomalainen ja isä nigerialainen. Vuonna 2012 Nikagbatse vaihtoi siskonsa, koripalloilija Roli-Ann Nikagbatsen (nyk. Neubauer) kanssa sukunimensä äitinsä mukaisesti Haldiniksi.


title: John Maynard Smith

text: John Maynard Smith FRS (6. tammikuuta 1920 – 19. huhtikuuta 2004) oli brittiläinen evoluutiobiologi ja geneetikko. Ilmailuinsinööriksi ensin kouluttautunut Smith suuntautui genetiikkaan kuulun biologi J. B. S. Haldanen vaikutuksesta. Maynard Smith sovelsi peliteoriaa evoluutioon ja julkaisi tutkimuksia myös seksin evoluution ja signaaliteorian alalta.


title: Denguekuume

text: Denguekuume on "Aedes aegypti"- eli keltakuumehyttysen levittämä virustauti, jota esiintyy pääasiassa trooppisilla ja subtrooppisilla alueilla. Denguekuumeelle on ominaista päänsärky sekä nivel- ja lihaskivut. Dengueen liittyvä kuume alkaa äkillisesti ja saattaa kohota 39,5–41,4 asteeseen. Denguen itämisaika on 5–10 päivää. Joissain tapauksissa perättäiset tartunnat saattavat johtaa verenvuotokuumeeseen ("Dengue haemorrhagic fever" - DHF) ja hengenvaaralliseen sokkitilaan ("Dengue shock syndrome"). Yhden serotyypin sairastaminen antaa immuniteetin ainoastaan nimenomaiselle serotyypille, ja siksi sama henkilö voi sairastaa denguekuumeen elämänsä aikana useamman kerran.


title: Denguekuume

text: Tropiikinmatkailun yleistyessä denguetapauksia on tullut Suomessa esiin vuodesta 2004 alkaen. Kap Verden saarella todettiin laaja epidemia syksyllä 2009. Tuorein tapaus on Madeiran saarelta 4. syyskuuta 2012. Tautitapauksia oli varmistunut tähän mennessä kaksi, minkä lisäksi tartuntaa epäiltiin yli 20 ihmisellä.


title: Denguekuume

text: Joidenkin tilastojen mukaan taudille altistuu 50–100 miljoonaa ihmistä. Suurimpia riskialueita ovat Intia, Kaakkois-Aasia sekä tietyt Afrikan ja Latinalaisen Amerikan alueet. Lisäksi sairastuneisuus Pakistanissa on ollut kasvussa.


title: Denguekuume

text: Denguekuume [] on dengueviruksen aiheuttama kuumetauti. Denguevirus kuuluu flaviviruksiin, ja sitä on neljä tyyppiä: DEN-1, DEN-2, DEN-3, ja DEN-4. Taudin oireet muistuttavat usein tavallista flunssaa.


title: Denguekuume

text: 5. helmikuuta 2013 mennessä Madeiralta oli raportoitu kaikkiaan 2164 denguekuumetapausta. Yhtään kuolemantapausta ei ilmennyt. Tapauksista 78 oli diagnosoitu henkilöillä, jotka olivat vierailleet Madeiralla. Seitsemän näistä tapauksista oli Suomessa.Sairaudelta voi suojautua välttämällä hyttysten pistoja sairauden esiintymisalueilla. Vaatteilla sekä hyttysmyrkyllä voi suojautua hyvin. Denguekuumeeseen ei ole ennakkolääkettä eikä rokotetta. Rokotteita on kuitenkin kehitteillä.


title: Dengue Fever

text: Dengue Fever on kambodžalais-yhdysvaltalainen rock-vaikutteista maailmanmusiikkia esittävä yhtye. Se perustettiin Los Angelesissa ja nimettiin englannin kielen denguekuumetta tarkoittavan sanan mukaan.


title: Myyräkuume

text: Suomessa myyräkuumetta esiintyy eniten Kaakkois- ja Keski-Suomessa sekä Pohjanmaalla, mutta se on levinnyt koko maahan. Tautia levittää metsämyyrä ("Myodes glareolus"), ja myyräkuumetapausten määrä vaihtelee myyräkannan mukaan 3-4 vuoden jaksoissa. Myyräkuumetta esiintyy enemmän miehillä kuin naisilla. Eniten tapauksia todetaan vuoden syyspuolella.


title: Denguekuume

text: 3. marraskuuta 2012 mennessä Madeiralla oli varmistettu 52 denguekuumetapausta. Todennäköisiä tapauksia oli 404. Kaksi viikkoa aiemmin samat luvut olivat 37 ja 262, mikä kertoo tapausten nopeasta lisääntymisestä. Ensimmäiset tartunnat havaittiin lokakuun alussa.


title: Luettelo Tenavien hahmoista

text: Misse ("Faron", toisessa suomennoksessa Faarao) on Kutrin kissa, joka esiintyi sarjassa jonkin aikaa vuonna 1961. Se nähtiin ensimmäisen kerran 24. toukokuuta 1961. Toisin kuin Ressu, Misse ei ilmaise ajatuksiaan mitenkään, eikä yleensäkään tee mitään. Kutri joutuu kantamaan Misseä ympäriinsä ja yrittää jatkuvasti saada jonkun muun pitelemään sitä päästäkseen itse tekemään muuta. Schulz jätti Missen pian pois sarjasta, koska katsoi sen läsnäolon rajoittavan Ressun kehittämistä eikä omien sanojensa mukaan osannut piirtää kissoja hyvin. Hahmo on nimetty kantrilaulaja Faron Youngin mukaan.


title: Ӎ

text: Ӎ ääntyy kiltinänsaamessa soinnittomana bilabiaalisena nasaalina //.


title: Statiikka

text: Statiikka eli tasapaino-oppi on mekaniikan osa-alue, joka tutkii tasapainotilassa olevia kappaleita ja niihin vaikuttavia voimien muodostavia systeemejä. Tasapainotilalla ei tarkoiteta samaa kuin lepotilalla, sillä tasapainotilassa olevan kappaleen voimien resultantti on nolla, kun taas lepotilassa myös kappaleen nopeus on nolla.


title: Fysiikka

text: Klassinen mekaniikka voidaan jakaa kolmeen alaan, jotka tutkivat hieman eri asioita. Nämä alat ovat kinematiikka, dynamiikka ja statiikka. Kinematiikka tutkii kappaleen liikettä huomioimatta kappaleen massaa tai liikkeen aiheuttavia syitä. Liikettä kuvataan puhtaasti geometrisesta näkökulmasta. Dynamiikka tutkii liikettä liikkeen aiheuttavien voimien näkökulmasta. Peruslakeina ovat Newtonin kehittämät mekaniikan peruslait. Statiikka eli tasapaino-oppi tutkii levossa olevia kappaleita ja voimia, joilla ne vaikuttavat toisiinsa.


title: Systeemi (termodynamiikka)

text: Systeemi (kr. "sýstēma" 'yhdistäminen' < "synhistánai" 'yhdistää') on termodynaamisessa tarkastelussa kokonaisuus, joka erottuu ympäristöstään todellisella tai vain pelkästään tarkastelua varten valitulla rajalla. Ympäristön kanssa tapahtuvan vuorovaikutuksen perusteella erilaiset systeemit voidaan jaotella seuraavasti:Fysiikassa todellisuuden käyttäytymistä joudutaan usein idealisoimaan, ja systeemiajattelu ei ole poikkeus. Siinä missä maapallo saatetaan idealisoida suljetuksi systeemiksi, on eristetyn systeemin löytäminen tai tekeminen erittäin vaikeata. Täydellisen eristetty systeemi onkin ainoastaan maailmankaikkeus itse, sillä se on määritelmällisesti ääretön. Siksi suljettu systeemi on eristettyä huomattavasti käyttökelpoisempi ajattelun väline. Systeemeistä puhutaan varsinkin energiaperiaatteen ja termodynamiikan yhteydessä.


title: Liike (fysiikka)

text: Liike tarkoittaa fysiikassa kappaleen paikan jatkuvaa muutosta suhteessa johonkin koordinaatistoon. Liike voi olla suoraviivaista tai käyräviivaista. Liike voi olla myös tasaista tai muuttuvaa. Tasaisessa liikkeessä kappaleen nopeus ja liikkeen suunta pysyvät vakiona. Mekaniikan ensimmäisen peruslain mukaan kappaleen liike on tasaista, jos siihen ei vaikuta mikään ulkoinen voima tai jos siihen vaikuttavat voimat kumoavat toisensa. Jos kappaleeseen vaikuttaa vakiovoima se on tasaisesti kiihtyvässä liikkeessä. Käyräviivaisessa liikkeessä kappaleeseen vaikuttaa sen rataan nähden poikittaissuuntainen kiihtyvyys. Eräs käyräviivaisen liikkeen erikoistapaus on ympyräliike. Liikettä on myös pyörimisliike


title: Taktiikka

text: Sotataidosta sana "taktiikka" on laajentunut tarkoittamaan menettelytapaa liikkeenjohdossa ja joukkuepeleissä, esimerkiksi jalkapallossa ja jääkiekossa. Selvimmin liiketaloustieteen ja sotatieteiden käsitteet yhtenevät operaatioanalyysissä, jossa alun perin Yhdistyneen kuningaskunnan ilmavoimien suorittamia Saksan alueelle ja muualle Saksan hallussa pitämälle alueelle suunnattuja strategisia pommituksia ryhdyttiin suunnittelemaan matemaattisesti maan talouteen, muun muassa puolustusvälineteollisuuteen optimaalisesti vaikuttavalla tavalla matemaattisesti mallintaen. Toisen maailmansodan jälkeen operaatioanalyysi levisi markkinointiin jakelun optimoimiseksi myyntiverkostossa. Liiketaloustieteessä taktiikka tarkoittaa toimeenpano-ohjeita, jotka ovat seurauksia yrityksen strategiasta. Myöhemmin liiketaloustieteen strategia-käsitystä on selvennetty jakamalla yrityksen olemassaolon tarkoitus toiminta-ajatukseen ja sitä toteuttavaan liikeideaan. Liikkeenjohdossa toimeenpanon menetelmiä tarkoittava taktiikka ja tavoitteita kuvastava strategia sekoittuvat usein käsitteinä, koska liikkeenjohtoteorioiden käsitteistö ei ole kurinalaista, vaan ilmentää kulloinkin vallitsevaa johtamisteoriaa.


title: Mystiikka

text: Mystiikka (kreikan sanasta "μυω", "muo", ’vaikeneminen’) on jumaluuden välittömään yhteyteen pyrkivä uskonnollisen elämän muoto. Mystiikka tarkoittaa elämäntapaa, jossa pyritään saavuttamaan välitön yhteys Jumalaan tai jumalaan, perimmäinen todellisuus tai henkinen totuus.Uskonnolliset mystikot yleensä ajattelevat, että jokapäiväisten ilmiöiden takana on olemassa syvempi, perustavampi olemassaolon taso. Tästä tasosta voidaan käyttää useita eri nimityksiä, kuten jumala, äärimmäinen todellisuus, universaali läsnäolo, voima tai prinsiippi, ja se on mahdollista kokea suoraan. Tämä kokemus voi olla ekstaattinen ilmestys, theosis, jumaluuden tai universaalin prinsiipin suora kokeminen, nirvana, valaistuminen, satori, samadhi ja niin edelleen. Usein tähän liittyy myös tuntemus itsen kadottamisesta ja yhteydestä kaikkeuteen, sekä tunne rauhasta, ilosta ja siunauksesta.


title: Formaatti (kuvataide)

text:
Formaatti (ranskan sanasta "format" ’koko, arkkikoko, paperikoko’) tarkoittaa kuvan muotoa ja kokoa tai standardia, joiden mukaan nämä määritellään. Suorakaiteen muotoisesta kuvasta puhuttaessa formaatti tarkoittaa siis kuvan korkeuden ja leveyden välistä suhdetta sekä pinta-alaa. Kuvaformaatti voi tarkoittaa myös pelkästään korkeuden ja leveyden välistä suhdetta määrittelemättä kuvan kokoa; näin erityisesti elokuvista, televisiosta ja valokuvauksesta puhuttaessa.
Kuvan koko ilmoitetaan tavallisesti sentteinä tai tuumina, harvoin millimetreinä siten, että ensin on korkeus ja sitten leveys, esimerkiksi 81,5×54 cm. Ilmoitettaessa kuvan koko pikseleinä kirjataan ensin leveys ja sitten korkeus, esimerkiksi 1 600×1 200 px.


title: Metafysiikka (Aristoteles)

text: Kirja V on eräänlainen filosofinen sanakirja metafysiikan peruskäsitteistä. Se on ollut todennäköisesti alun perin erillinen osa. Aristoteles määrittelee luvuittain seuraavat käsitteet: 1) alku, 2) syy, 3) elementti, 4) luonto, 5) välttämätön, 6) yksi, 7) oleva, 8) substanssi, 9) samuus, 10) vastakohta, 11) aikaisempi ja myöhäisempi, 12) kyky, 13) kvantiteetti, 14) kvaliteetti, 15) suhteessa oleva, 16) täydellinen, 17) raja, 18) "se, minkä perusteella", 19) dispositio, 20) tila, 21) affektio, 22) puuttuminen, 23) jollakin oleminen, 24) jostakin oleminen, 25) osa, 26) kokonainen, 27) jotakin menettänyt, 28) suku, 29) epätosi ja 30) aksidenssi.


title: Stoikiometria

text: Stoikiometria (aikaisemmin käytetty myös muotoa "stökiometria") on kemian osa-alue, joka tutkii aineiden määriä, niiden suhteita sekä näiden muuttumista kemiallisissa reaktioissa. Stoikiometria perustuu massan säilymisen lakiin, eli toisin sanoen oletetaan tietystä määrästä lähtöaineista muodostuvan aina yhtä paljon tuoteainetta. Lisäksi perustapauksissa oletetaan, että molekyylien koostumukset pysyvät aina samanlaisina. Esimerkiksi vesimolekyylin oletetaan aina sisältävän yhden happiatomin ja kaksi vetyatomia. On tärkeää huomata, että vain harvoin kemiallisessa reaktiossa kaikki lähtöaineet muuttuvat tuotteiksi. Useimmiten vain osa muuttuu tuotteiksi ja loput jäävät lähtöaineiksi. Reaktio pysähtyy saavuttaessaan kyseiselle reaktiolle ominaisen kemiallisen tasapainon. Stoikiometria sai alkunsa brittiläisen tiedemiehen John Daltonin huomatessa, että alkuaineet reagoivat keskenään tietyissä suhteissa.


title: Demarkaatio-ongelma

text:
Tieteen tehtävä on totuudellisen tiedon etsintä. Silloin se ei voi väittää aina tietävänsä totuutta, mutta saattaa esittää ehdotuksia jonkin ilmiön selitykselle. Tieteen tulee olla useimpien näkemysten mukaan eksaktia, eli sen väitteiden olla vahvistettavissa tai kumottavissa. Jotkut filosofit, muun muassa skeptikot, haluavat vetää selvän rajan tieteelle ja ei-tieteelle. Koska tieteen ja ei-tieteen määritelmät ovat jossain määrin joustavia, tämä on joskus liukuvaa. Tieteen on oltava riippumatonta, ei esimerkiksi jonkin poliittisen puolueen tai uskonnon ohjattavissa. Tämä ei silti estä poliittista vaikuttajaa tai uskovaista tekemästä hyvää tiedettä. Ei-tiedettä esimerkiksi poliittinen ajattelija tekee silloin, jos tuottaa tahallaan vääriä tuloksia. Eräänä esimerkkinä poliittisessa ohjauksessa ei-tieteellisesti toimineesta valetieteilijästä oli neuvostoliittolainen Trofim Lysenko. Tiede ei käytännössä voi olla koskaan vapaa ennakko-oletuksista, mutta niitä on kyettävä muuttamaan uusien todisteiden ilmaantuessa.
Tieteen tulee olla muun muassa Raimo Tuomelan esittämien ajatusten mukaan


title: Deadpool (elokuva)

text: Deadpool on vuonna 2016 ensi-iltansa saanut yhdysvaltalainen komediallinen supersankarielokuva, joka perustuu Marvel Comicsin samannimiseen sarjakuvahahmoon. Se on "X-Men"-elokuvasarjan kahdeksas osa. Elokuvan on ohjannut Tim Miller ja käsikirjoittaneet Rhett Reese ja Paul Wernick. Pääosissa näyttelevät Ryan Reynolds, Morena Baccarin, Ed Skrein, T. J. Miller, Gina Carano, Leslie Uggams, Brianna Hildebrand ja Stefan Kapičić. Elokuvassa antisankari Wade Wilson alkaa jahdata miestä joka melkein tuhosi hänen elämänsä.


title: Deadpool (elokuva)

text: Elokuvan suunnittelu alkoi helmikuussa 2004 New Line Cinemalla, ja eteni läpimenoajalle maaliskuussa 2005, kun 20th Century Fox osti hahmon elokuvaoikeudet. Toukokuussa 2009, Reynoldsin näyteltyä hahmoa elokuvassa "", Fox lainasi elokuvan käsikirjoittajille ja Miller palkattiin tekemään ensiohjauksensa "Deadpoolin" ohjaajana huhtikuussa 2011. Heinäkuussa 2014 julkisuuteen vuotaneiden CGI-testikuvausten herättämä suosio sai Foxin aloittamaan elokuvan tuotannon saman vuoden syyskuussa. Sivunäyttelijät valittiin vuoden 2015 alussa, ja kuvaukset alkoivat Vancouverissa maaliskuussa kestäen toukokuuhun asti.


title: X-Men (elokuvasarja)

text: Toukokuussa 2000, Marvel Studios aikoi tuottaa elokuvan Deadpoolista osana sopimusta Artisan Entertainmentin kanssa. Vuonna 2004, Marvel kehittikin elokuvaa New Line Cineman kanssa. David S. Goyerin oli tarkoitu ohjata ja käsikirjoittaa elokuva, ja Ryan Reynoldsia kaavailtiin päärooliin, mutta menetti kiinnostuksensa kuukausien sisällä muiden projektien takia. 20th Century Fox sai "Deadpoolin" oikeudet ensi vuonna, ja sen toteuttamista harkittiin "X-Men Origins: Wolverinen" tuotannon aikana, Reynoldsin ollessa valittuna roolin. "X-Men Origins: Wolverinen" avausviikonloppuna toukokuussa 2009, Fox lainasi "Deadpoolin" kirjoittajille, Donnerin toimiessa tuottajana. Rhett Reese ja Paul Wernick palkattiin käsikirjoittajiksi tammikuussa 2010. Seuraavan kesäkuun aikana luonnos käsikirjoituksesta lähetettiin Robert Rodriguezille, mutta neuvottelut keskeytyivät, ja Adam Berg oli vahvin ehdokas elokuvan ohjaajaksi. Huhtikuussa 2011, visuaalisten efektien spesialisti Tim Miller palkattiin ohjaajaksi. Kuvaukset alkoivat maaliskuussa 2015 Vancouverissa, Kanadassa, ja päättyivät toukokuussa. Elokuva sai ensi-iltansa 12. helmikuuta 2016.


title: Deadpool

text:
Deadpool oli mukana elokuvassa "Hulk vs Wolverine". Elokuvassa Deadpool on lähinnä koominen sivuhahmo ja luultavasti ainoa (Wolverinen lisäksi) Ase-X:ssä mukana ollut, joka jää henkiin elokuvan lopussa. On tosin epäselvää, paranemiskyvystä huolimatta, missä kunnossa hän on, sillä lopputekstien jälkeen tulee kohtaus, jossa Hulk hyppää koko painollaan hänen päälleen. Deadpoolin äänenä toimi Nolan North.
Ryan Reynolds näytteli Deadpoolia vuonna 2009 ensi-iltansa saaneessa elokuvassa "". Elokuvan alussa hänet nähdään tavallisena ihmisenä, ilman naamiota tai arpeutuneita kasvoja. Häntä kutsutaan pelkästään Wadeksi (lopputeksteissä myös sukunimi Wilson on mukana) ja sarjakuvista poiketen tämä on aseistautunut pelkillä katanoilla, mutta hänen puhelias luonteensa on säilytetty. Elokuvan lopussa nähdään Strykerin luomus Ase XI, jolla on orgaaniset katanat, kyky teleportata, kyky optisiin säteisiin ja puhekyvyttömyys (hänen suunsa oli "sulatettu" umpeen, joten hän ei pystynyt puhumaan). Stryker kutsuu tätä ohimennen "Deadpooliksi" ja Wolverine on aivan varma siitä, että hän ja elokuvan alussa nähty Wade ovat sama henkilö. Elokuvan loppupuolella Deadpool ei hallitse kehoaan, vaan Stryker ohjaa häntä tietokoneen avulla.


title: Deadpool 2

text: Deadpool 2 on vuonna 2018 ensi-iltansa saanut yhdysvaltalainen komediallinen supersankarielokuva, joka perustuu Marvel Comicsin Deadpool-sarjakuvahahmoon. Se on jatko-osa vuoden 2016 elokuvalle "Deadpool" ja "X-Men"-elokuvasarjan yhdestoista osa. Elokuvan ohjasi David Leitch ja käsikirjoittivat Rhett Reese, Paul Wernick ja Ryan Reynolds. Pääosissa näyttelevät Reynolds, Josh Brolin, Morena Baccarin, Julian Dennison, Zazie Beetz, T. J. Miller, Brianna Hildebrand ja Jack Kesy.


title: X-Men (elokuvasarja)

text: Heinäkuussa 2013, 20th Century Fox palkkasi Jeff Wadlow käsikirjoittamaan elokuvasovituksen X-Voima -sarjakuvista, Donnerin ollessa kiinnitettynä ohjaajaksi. Mark Millar, 20th Century Foxin tekemien Marvel Comicsiin perustuvien luova konsultti, totesi, että elokuvassa olisi viisi protagonistia. "Deadpoolin" ilmestymisen jälkeen, Reynolds uskoi Deadpoolin tulevan esiintymään "X-Force" -elokuvassa, ja Kinberg totesi, että "X-Forcessa" olisi potentiaalia R-ikärajoitetuksi elokuvaksi, kuten "Deadpool". Helmikuussa 2017 Joe Carnahanin raportoitiin sitoutuneen elokuvan ohjaajaksi ja käsikirjoittavan sen yhdessä Ryan Reynoldsin kanssa. Saman vuoden syyskuussa studio palkkasi Drew Goddardin käsikijroittajaksi ja ohjaajaksi, Kinbergin, Reynoldsin ja Donnerin tuottaessa elokuvan.


title: Deadpool 2

text: "Deadpoolin" jatko-osan suunnitelmat aloitettiin jo ennen elokuvan julkaisua ja vahvistettiin helmikuussa 2016. Vaikka Reynolds, Reese, Wernick ja ohjaaja Tim Miller muodostivat myös jatko-osan työryhmän, Miller erosi projektista lokakuussa 2016 hänen ja Reynoldsin välisten luovien erimielisyyksien vuoksi, jolloin Leitch valittiin uudeksi ohjaajaksi. Drew Goddard oli myös ehdolla ohjaajaksi ja liittyi vuoden 2017 alussa elokuvan tuotantoon konsultoimaan käsikirjoitusta. Cablen näyttelijän etsimiseksi käynnistettiin laajamittanen haku ja lopulta Brolin valittiin rooliin. Kuvaukset alkoivat Brittiläisessä Kolumbiassa kesäkuussa 2017. "Deadpool 2" sai maailmanensi-iltansa Lontoon Leicester Squaren Empire-elokuvateatterissa 10. toukokuuta 2018. Elokuvateattereihin se ilmestyi Suomessa 16. toukokuuta 2018 ja Yhdysvalloissa 18. toukokuuta 2018. 12. joulukuuta 2018 Yhdysvalloissa elokuvateattereihin ilmestyi elokuvan PG-13 -ikärajoitettu versio nimeltä Once Upon a Deadpool.


title: Deadpool (elokuva)

text: "Deadpool 2" saa suunnitelmien mukaan ensi-iltansa 1. kesäkuuta 2018. Sen ohjaa David Leitch ja käsikirjoittavat Reese ja Wernick. Drew Goddard, joka oli ollut ehdolla ohjaajaksi, konsultoi käsikirjoitusta. Kuvaukset alkoivat kesäkuussa 2017, ja Reynolds, Baccarin, T. J. Miller, Uggams, Hildebrand ja Kapičić palaavat rooleihinsa. Laajan haun jälkeen Josh Brolin valittiin näyttelemään Cablea. Elokuva tutkii tapahtumia, jotka tulevat johtamaan X-Voiman perustamiseen.


title: Deadpool (elokuva)

text: "Deadpool" sai ensiesityksensä Pariisissa 8. helmikuuta 2016 ja sai ensi-iltansa Suomessa ja Yhdysvalloissa 12. helmikuuta 2016. Elokuva taloudellinen suurmenestys, tuottaen yli 782 miljoonaa dollaria ja rikkoen useita elokuvatuottoihin liittyviä ennätyksiä, tullen vuoden 2016 seitsemänneksi eniten tuottaneeksi elokuvaksi, eniten tuottaneeksi R-ikärajoitetuksi (Suomessa 16) elokuvaksi sekä "X-Men" -elokuvasarjan eniten tuottaneeksi elokuvaksi. Se sai pääosin positiivisen vastanoton, monien ylistäessä Reynoldsin näyttelemistä, elokuvan tyyliä, mustaa huumoria, toimintakohtauksia ja uskollisuutta lähdemateriaalille. Menestymisen johdosta Fox päätti oitis toteuttaa sille jatko-osan "Deadpool 2", jonka Suomen ensi-ilta oli 15. toukokuuta 2018.


title: Deadpool 2

text: Tammikuussa 2017 Reese ja Wernick kertoivat Deadlinen haastattelussa, että suunnitelmana oli yhä kuvata elokuva vuoden 2017 aikana, vahvistaen myös Stefan Kapičićin, Brianna Hildebrandin ja Karan Sonin paluut Kolossin, Negasonic Teenage Warheadin ja taksinkuljettaja Dopinderin rooleihin. Kaksikon mielestä oli myös tärkeää tutkia X-Voimaa, johon Deadpool, Cable ja Domino sarjakuvissa kuuluivat, Reesen sanoessa, että jatko-osan "ei ole tarkoitus selittää X-Voiman perustaminen, [mutta] tulevan todennäköisesti johtamaan siihen." Hän huomautti, että vaikka elokuva "on täynnä useita hahmoja – –, se on silti Deadpoolin elokuva". Samassa raportissa kerrottiin, ettei Cablen alkuperätarina tule olemaan osa elokuvan juonta. Helmikuussa 2017 Drew Goddard ja Reynolds were working on the script with Reese and Wernick. Maaliskuussa 2017 Reynolds paljasti Zazie Beetzin tulevan näyttelemään Dominoa. Saman kuukauden aikana Morena Baccarin vahvisti palaavansa näyttelemään Vanessa Carlyslea ja kuvaili halunsa tutkia hahmon muuttumista supersankari Copycatiksi. Huhtikuussa Josh Brolin nousi "yllätysehdokkaaksi" Cablen rooliin ja lopulta valituksi rooliin. Brolin näytteli aiemmin Thanosia Marvel Cinematic Universen elokuvissa. Huhtikuussa 2017 Leslie Uggams vahvisti palaavansa Sokean Alin rooliin, ja Fox ilmoitti jatko-osan ensi-illaksi 1:sen kesäkuuta 2018. Toukokuussa T. J. Miller vahvisti paluunsa Weaselin rooliin, ja Jack Kesy valittiin näyttelemään elokuvan antagonistia. Kesäkuussa Shiori Kutsuna valittiin yhteen elokuvan avainrooleista.


title: Hank Azaria

text: Azaria on kenties parhaiten tunnettu lukemattomista äänirooleistaan televisiosarjassa "Simpsonit". Hän on lainannut ääntään yli 160 hahmolle mukaan lukien Apu, Moe, poliisipäällikkö Wiggum, sarjakuvahemmo, Cletus Spuckler, tohtori Nick, professori Frink ja Snake.


title: Hank Azaria

text: Azaria ääninäyttelee lukuisia hahmoja "Simpsonit"-televisiosarjassa. Vakituisia hahmoja ovat muun muassa seuraavat:


title: Tapani Yli-Saunamäki

text: Tapani Antero Yli-Saunamäki (s. 1948 Keuruu) on entisen Nova Groupin sekä sen tytäryhtiöiden valtioon ja kuntiin liittyvistä yhteiskuntasuhteista vastannut johtaja ja loppuvaiheessa myös yrityksen toimitusjohtaja.


title: Tapani Yli-Saunamäki

text: Yli-Saunamäki on toiminut Nova Groupin lisäksi Suomen Urheiluliiton, Soder Aviationin ja Jokela Capitalin toimitusjohtajana sekä muun muassa Nokian johtajana. Vuonna 2000 hän toimi Esko Ahon presidentinvaalikampanjan kampanjapäällikkönä. Vuoden 2003 eduskuntavaaleissa Yli-Saunamäki oli ehdolla keskustan listalla saaden 1 509 ääntä.


title: Tapani Yli-Saunamäki

text: Yli-Saunamäki tuli tunnetuksi vaalirahoituksen järjestelijänä vaalirahoituskohussa vuonna 2008. Yli-Saunamäkeä epäiltiin talousrikoksista Nova-yhtiöihin kohdistuvassa poliisitutkinnassa. Yli-Saunamäki tuomittiin käräjäoikeudessa 3 vuoden 6 kuukauden vankeusrangaistukseen törkeistä velallisen epärehellisyysrikoksista, törkeistä kirjanpitorikoksista, törkeästä lahjuksen antamisesta, lahjuksen antamisesta, rekisterimerkintärikoksesta sekä kirjanpitorikoksesta huhtikuussa 2012. Yli-Saunamäki valitti saamastaan tuomiosta hovioikeuteen. Hovioikeus vapautti vangittuna olleen Yli-Saunamäen toukokuun puolivälissä 2012, perustellen vapautusta Yli-Saunamäen vakavalla sairaudella. Hovioikeuden mukaan Yli-Saunamäen vangittuna pitäminen olisi ollut kohtuutonta ennen hovioikeuden käsittelyä.


title: Tapani Yli-Saunamäki

text: Vuonna 1996 Nokia-yhtymän apulaisjohtaja Yli-Saunamäki oli ehdolla Suomen Olympiakomitean pääsihteeriksi, mutta valituksi tuli jääkiekon MM-kisojen pääsihteeri Jouko Purontakanen. Yli-Saunamäki kuitenkin valittiin taitoluistelun MM-kilpailujen 1999 järjestelytoimikunnan puheenjohtajaksi, kun Nokia tuki mm. jäätanssipari Susanna Rahkamoa ja Petri Kokkoa. Vuonna 1997 Nokia oli Yli-Saunamäen johdolla freestyle-hiihdon maailmancupin pääsponsori ja seuraavana vuonna superpesiksen tutkijoita yhdessä MTV3:n kanssa. Pesäpallo ajautui nk. sopupeliskandaaliin vuonna 1998 ja Yli-Saunamäki kieltäytyi Superpesis Oy:n johdosta, koska ei halunnut ""ottaa vanhaa roskatunkiota harteilleen"”. Superpesis Oy:n hallituksen puheenjohtajaksi valittiinkin Oulun yliopiston rehtori Lauri Lajunen ja hallitukseen Novo Group Oyj:n toimitusjohtaja Jorma Kielenniva. Wellmedia valitsi Yli-Saunamäen Suomen Urheilulehden varatoimitusjohtajaksi, kun toimitusjohtajana toimi Marja Aarnio. Yli-Saunamäki vastasi Esko Ahon tukiryhmässä presidentinvaalissa kampanjaverkoston rakentamisesta.


title: Tapani Yli-Saunamäki

text: Yli-Saunamäki lobbasi yhdessä Martti Huhtamäen kanssa olympiakomitean puheenjohtajaksi Esko Ahoa ja toimi Hannu Takkulan (kesk) eurovaalikampanjan vetäjänä. Kun Aho ei tullut valituksi presidentiksi, Yli-Saunamäki ryhtyi kokoamaan poliittisesti sitoutumatonta kansanliikettä Sauli Niinistön tueksi kesällä 2005. Yli-Saunamäki omisti myös tamperelaisen Soder Aviation (Söder Airlines) –halpalentoyhtiön, mutta luopui toimitusjohtajuudesta ja hallituspaikasta helmikuun alussa 2006. Hänet valittiin Nova Groupin yhteiskuntasuhteista ja markkinoinnista vastaavaksi johtajaksi kesällä 2006. Nova Group Oy ja Nova-Asunnot Oy LKV:n toimitusjohtaja Yli-Saunamäki vaikutti Kehittyvien maakuntien Suomi (KMS) -yhdistyksen puuhamiehenä ja vaalirahoituksen järjestelijänä yhdessä Arto Merisalon kanssa, jossa rahan luovuttajina olivat mm. liikemiehet Kyösti Kakkonen ja Toivo Sukari. Yhdistyksen teemana oli yritteliäisyys, kotimainen työ ja isänmaallisuus.


title: Tapani Yli-Saunamäki

text: Tammikuussa 2000 Yli-Saunamäki joutui selittelemään silloisen Suomen Hiihtoliiton puheenjohtaja Esko Ahon kampanjapäällikkönä Kroatialle ja Valko-Venäjälle maksetuista rahasuorituksista. Suomen Kristillisdemokraatit lupautuivat mm. Yli-Saunamäen työn ansiosta ei-sosialistisen presidenttiehdokkaan Ahon taakse. Aho kuitenkin hävisi presidentin vaalin Tarja Haloselle. Yli-Saunamäki toimi vuonna 2001 norjalaisen Terje Bogenin perustaman Sponsor Service Finland Oy (hallituksen pj. Hjallis Harkimo) -urheilumarkkinointiyhtiön ja Suomen Urheilutelevision (pääomistaja Jorma Terentjeff) omistajina. Yli-Saunamäki haki Tampereen kaupungin elinkeinojohtajan virkaa ja toimi Hyvinkään kaupunginvaltuustossa Keskustan sitoutumattomana ehdokkaana. Yli-Saunamäki sai 2003 eduskuntavaaleissa 1509 ääntä, mutta ei tullut valituksi kun läpi meni mm. Eero Lankia. Jorma Jokela myi vuonna 2003 Yli-Saunamäelle viidenneksen omistamastaan henkilöstönvuokraus Capital Group -yhtiöstä ja Yli-Saunamäestä tuli yhtiön uusi toimitusjohtaja. Seuraana kesänä 2004 Capital Group myytiin Extralle ja yrityksen nimeksi tuli Staffpoint.


title: Tapani Yli-Saunamäki

text: Yli-Saunamäki toimi Nokian neuvottelijana vuonna 1988 Kansainvälisen hiihtoliiton (FIS) kanssa kun aloitteleva matkapuhelinvalmistaja Nokia sponsoroi mm. mäkihyppyä. Nokia kuitenkin vetäytyi mäkihypyn tukemisesta ja keskittyi mm. tennikseen. Vuonna 1994 Nokian voitto oli nelisen miljardia markkaa ja Yli-Saunamäki neuvotteli Formula 1 Tyrrell Racing -tallin kanssa pääsponsorin sopimuksesta. Tallin nimeksi tuli Nokia-Tyrrell-Yamaha. Tyrrell-tallissa ajoi tuolloin mm. Mika Salo. Nokia kuitenkin vetäytyi hankkeesta loppuvuodesta 1995 perustellen vetäytymistään mm. näkyvyyden puutteella ja Mika Häkkisen ajamalla onnettomuudella.


title: Tapani Yli-Saunamäki

text: Yli-Saunamäki on koulutukseltaan peruskoulunopettaja. Hän on naimisissa ja hänellä on kaksi lasta.


title: Kehittyvien maakuntien Suomi

text: Lehtitietojen mukaan yhdistyksen takana on vaihteleva liikemiesryhmä. Iltalehti nimesi 25. toukokuuta 2007 ryhmän jäseneksi Tokmannin omistajan Kyösti Kakkosen. Ilta-Sanomat kertoi 2. joulukuuta 2007, että mukana on myös liikemies Toivo Sukari ja että yhdistystä kokosi Tapani Yli-Saunamäki, joka oli mukana sekä Esko Ahon että Sauli Niinistön presidenttikampanjoissa. Puoluesihteeri Jarmo Korhosen mukaan Tapani Yli-Saunamäki oli pyytänyt Suomen Keskustalta asiantuntemusta aatteellisen yhdistyksen perustamiseen, minkä vuoksi Suomen Keskusta kehittämispäällikkö Lasse Kontiola osallistui yhdistyksen perustamiseen sen alkuvaiheessa, vaikka on oman ilmoituksensa mukaan ollut siitä erillään perustamisvaiheen jälkeen. Yli-Saunamäki toimii toukokuusta 2008 alkaen Nova Groupin toimitusjohtajana.


title: Tapani Yli-Saunamäki

text: Yli-Saunamäki perusti syksyllä 2004 liikkeenjohdon konsultointipalveluja tuottavan Eurodesk Oy -yrityksen. Eurodeskin toimiala on yhteiskunnallinen ja yrityksiin suuntautuva konsultointi, viestintä ja markkinointi. Yrityksen varatilintarkastajana toimi Keskustan kehittämispäällikkö ja Rovaniemen kaupunginvaltuutettu Lasse Kontiola. Yli-Saunamäki on myös vuonna 2008 perustetun Keskinäinen Kiinteistö Oy Rovaniemen Teollisuustie 13 -kiinteistöhallintoyhtiön hallituksen puheenjohtaja ja hänen liikekumppaninsa on pirkkalalaisen Natalis Oy -konsultointiyhtiön toimitusjohtaja Pasi Hakala. Rovaniemen kaupunginhallitus hyväksyi Yli-Saunamäen tekemän esisopimuksen moottorikelkkatehtaan tontin myymisestä Nova Groupille. Moottorikelkkatehdas avattiin Rovaniemelle kesäkuussa 2008.


title: 1990-luku

text: Keski-Euroopassa sen sijaan tapahtui yhdentymistä. Saksat yhdistyivät 1990 ja Euroopan yhteisöstä kehittyi vuonna 1992 solmitussa Maastrichtin sopimuksessa nykyinen Euroopan unioni. Unioni laajeni Itävallan, Suomen ja Ruotsin liityttyä siihen 1995. Euroopan vapaakauppajärjestön (EFTA) jäseniksi jäivät tämän jälkeen enää Sveitsi, Liechtenstein, Norja ja Islanti.


title: Saksa

text: Saksalla on yhdeksän naapurimaata: Tanska, Alankomaat, Belgia, Luxemburg, Ranska, Sveitsi, Itävalta, Tšekki ja Puola. Saksa on yksi Euroopan unionin perustajavaltioista ja sijaitsee sen maantieteellisessä keskustassa. Sekä Saksan väestö että kansantalous ovat jäsenmaista suurimmat. Sen ostovoimakorjattu bruttokansantuote vuonna 2018 on Kansainvälisen valuuttarahaston arvion mukaan noin 4,38 biljoonaa Yhdysvaltain dollaria.


title: Euroopan unionin laajentuminen

text: Välimeren maista Kreikka liittyi jäseneksi vuonna 1981 ja Espanja sekä Portugali vuonna 1986. Entinen Itä-Saksa liittyi jäseneksi 1990, kun se sulautettiin Saksan liittotasavaltaan. Kylmän sodan päätyttyä unioniin liittyivät myös puoleettomina esiintyneet Itävalta, Ruotsi ja Suomi vuonna 1995, Norja hylkäsi jälleen jäsenyyden kansanäänestyksessä.


title: Vaihtoehto Saksalle

text: Syyskuussa 2012 julkaistiin manifesti ”Vaalivaihtoehto 2013” europolitiikkaa vastaan. Moni huomattava taloustieteilijä, toimittaja ja yritysjohtaja otti kantaa manifestin puolesta. Ryhmän mukaan euroalue ei sovellu valuutta-alueeksi vaan ajaa eteläisen Euroopan valtiot vararikkoon. Bernd Lucken mukaan tärkeintä olisi saada eteläiset maat pois eurosta. Perustavassa kokouksessa huhtikuussa 2013 puheenjohtajiksi valittiin maailmanpankin ekonomisti, Hampurin yliopiston taloustieteen professori Bernd Lucke, yrittäjä Frauke Petry ja Frankfurter Allgemeine Zeitungin ex-päätoimittaja (1979–2000) Konrad Adam.


title: Euroopan unionin laajentuminen

text: EHTY:n perustivat Alankomaat, Belgia, Italia, Luxemburg, Saksa (Länsi-Saksa) ja Ranska. Ensimmäinen laajentuminen tapahtui kun Yhdistynyt kuningaskunta, Irlanti ja Tanska liittyivät yhteisöön vuonna 1973, Norja hylkäsi tuolloin jäsenyyden kansanäänestyksessä. Britannian liittyminen yhteisöön oli viivästynyt Ranskan presidentti Charles de Gaullen vastahakoisuuden takia. Ranskassa järjestettiin vuonna 1972 kansanäänestys Yhdistyneen kuningaskunnan, Irlannin, Tanskan ja Norjan jäsenyydestä; äänestäjistä 68,32 % kannatti maiden liittymistä EEC:hen.


title: Saksan demokraattinen tasavalta yleisurheilun Euroopan-mestaruuskilpailuissa

text: Saksan demokraattinen tasavalta (Itä-Saksa) osallistui yleisurheilun ulkoratojen täyden ohjelman Euroopan-mestaruuskilpailuihin omana joukkueenaan vuosina 1966–1990. Vuosina 1958 ja 1962 sen urheilijat muodostivat Saksan liittotasavallan urheilijoiden kanssa yhteisen joukkueen mutta noistakin kisoista lasketaan itäsaksalaisten saavutukset mitali- ja pistetilastoissa erikseen. Itä-Saksa on yhä EM-kisojen kaikkien aikojen neljänneksi menestynein maa Neuvostoliiton, Ison-Britannian ja Saksan jälkeen. Sen urheilijat ovat saavuttaneet yhteensä 239 mitalia, joista 90 on kultaa. Kultamitaleista 51 on naisten ja 39 miesten lajeista. Yksittäisissä kisoissa maa oli kuusi kertaa mitalitilastossa ensimmäinen ja kahdesti toinen.


title: Euroopan unionin historia

text: Toisen maailmansodan jälkeen oli tarve sitoa vanhat kiistakumppanit Saksa ja Ranska riippuvaisiksi toisistaan, joka osaltaan ehkäisisi tulevia sotia. Tätä varten perustettiin Euroopan hiili- ja teräsyhteisö (EHTY) vuonna 1950, johon liittyivät Alankomaat, Belgia, Luxemburg, Länsi-Saksa, Italia ja Ranska. Nämä kuusi valtiota allekirjoittivat 18. huhtikuuta 1951 Pariisissa perustamissopimuksen. Sopimus tuli voimaan 23. heinäkuuta 1952 ja solmittiin 50 vuoden ajaksi.


title: Euroopan unioni

text: Jäsenvaltiot ovat Alankomaat, Belgia, Bulgaria, Espanja, Irlanti, Italia, Itävalta, Kreikka, Kroatia, Kyproksen tasavalta, Latvia, Liettua, Luxemburg, Malta, Portugali, Puola, Ranska, Romania, Ruotsi, Saksa, Slovakia, Slovenia, Suomi, Tanska, Tšekki, Unkari, Viro ja Yhdistynyt kuningaskunta. EU:n jäsenehdokkaat ovat Turkki, Islanti (jäsenyysneuvottelut keskeytetty), Montenegro, Serbia, Makedonia ja Albania. Yhdistyneessä kuningaskunnassa kesäkuussa 2016 järjestetyn neuvoa-antavan kansanäänestyksen tuloksen seurauksena maa on käynnistänyt eroprosessin unionista.


title: Saksa Eurovision laulukilpailussa

text: Saksa on osallistunut yhtä vuotta (1996) lukuun ottamatta joka ikiseen Eurovision laulukilpailuun sen jälkeen, kun ne aloitettiin vuonna 1956. Mikään muu maa ei ole osallistunut kilpailuihin yhtä usein. Saksa oli jaettuna vuodesta 1945 vuoteen 1990, jolloin vain Saksan liittotasavalta (Länsi-Saksa) osallistui kilpailuun. Saksan demokraattinen tasavalta (Itä-Saksa) ei ole ikinä osallistunut kilpailuun. Neuvostoliitto oli kylmän sodan aikana kieltänyt itäblokin maita olemasta jäsenenä Euroopan yleisradiounionissa. Saksa on ollut mukana jokaisessa kilpailussa paitsi 1996, jolloin järjestettiin erillinen läpäisykisa, jossa oli mukana 29 maata. 22 parasta meni jatkoon ja Saksa oli sijalla 24.


title: Saksa yleisurheilun Euroopan-mestaruuskilpailuissa

text: Saksa osallistui yleisurheilun ulkoratojen täyden ohjelman Euroopan-mestaruuskilpailuihin ensimmäisen kerran vuonna 1934. Toisen maailmansodan jälkeen maa jätettiin syrjään kansainvälisestä kilpailutoiminnasta. Vuoden 1954 kisoihin osallistui Saksan joukkueen lisäksi omana joukkueenaan Ranskan valvoman ja vuonna 1957 Saksaan liitetyn Saarlandin joukkue. Vuosina 1958 ja 1962 Länsi-Saksan ja Itä-Saksan urheilijat muodostivat yhteisen joukkueen mutta noista kisoista lasketaan länsi- ja itäsaksalaisten saavutukset mitali- ja pistetilastoissa erikseen. Vuosina 1966–1990 läntinen ja itäinen Saksa kilpailivat omilla joukkueillaan, kunnes maiden yhdistyttyä Saksalla on vuodesta 1994 lähtien ollut jälleen vain yksi joukkue. Kun tilastoihin lasketaan yhteen 1930-luvun Saksan, 1940–1980-lukujen Länsi-Saksan ja 1990-luvulta eteenpäin yhdistyneen Saksan saavutukset, on Saksa EM-kisojen kolmanneksi menestynein maa Neuvostoliiton ja Ison-Britannian jälkeen. Sen urheilijat ovat saavuttaneet yhteensä 300 mitalia, joista 94 on kultaa.


title: Arabikevät

text:
Arabikevät tai arabien kevät () on mielenosoitusten, kansannousujen ja väkivaltaisuuksien aalto, joka alkoi Tunisian vallankumouksesta vuodenvaihteessa 2010–2011. Arabikevät oli vastareaktio paikoilleen pysähtyneille ja itsevaltaisille hallituksille. Arabikevään pohjimmaisena syynä olivat tavallisen kansan huonot elinolot, muun muassa työttömyys ja ruoan hintakriisi. Olot huononivat väestönkasvun myötä. Korruptio ja mielivalta vaikeuttivat elämää. Kansa syytti tästä salaisen poliisin avulla pystyssä pidettyä hallintoa. Kapinallisissa oli eri mielipidesuuntia länsimielisistä islamisteihin. Heitä yhdisti viha valtaapitävää eliittiä kohtaan.
Professori Olivier Roy katsoo, että arabikevään moottorina toimi korkeasti koulutettu tyytymätön nuoriso. Kapinointia auttoivat nykyaikainen tiedonvälitys: matkapuhelimet, televisio ja internet. Arabikevät levisi nopeasti maasta toiseen.


title: Arabikevät

text: Liikehdinnän tulos on pettymys niille, jotka uskoivat länsimaisen demokratian nopeaan leviämiseen alueelle. Arabikevään muutokset eivät useinkaan tuoneet parempaa yhteiskuntaa. ainoastaan pysyvän levottomuuden. Monet ihmiset ovat tyytymättömiä valtaan nousseisiin hallituksiin, koska ne eivät pystyneet parantamaan talouden huonoa tilaa. Esimerkiksi Jemen suistui epävakauteen, kun arabikevään kansanousu levisi sinne vuonna 2011 ja pitkäaikaisen diktaattorin Ali Abdullah Salehin oli luovuttava vallasta. Jemenin uusi hallitus ei ole onnistunut ulottamaan valtaansa koko maahan. Tätä tyhjiötä on täyttänyt esimerkiksi terroristiverkosto al-Qaida.. Syyria ajautui arabikevään takia pitkään, tuhoisaan sisällissotaan, jossa oli monia osapuolia, ja johon ulkomaat sekaantuivat. Libyassa puhkesi lyhyt sisällissota, jonka jälkeenkin väkivalta jatkui maassa.


title: Arabikevät

text: Maallisten tahojen alkujaan aloittamassa arabikeväässä näkyi kansannousuja hyväksikäyttäneiden islamistien näkyvä nousu politiikkaan korvaamaan perinteistä arabinationalismia sekä eri islamilaisten suuntausten välinen valtataistelu.


title: Arabikevät

text: Arabimaiden vapaissa vaaleissa islamilaiset puolueet ovat menestyneet hyvin, esimerkiksi Egyptin muslimiveljeskunta ja Tunisian Ennahda-puolue. Ääripuolueet ovat hyvin organisoituneita, ja väestö odottaa mieluummin saavansa työpaikkoja, rahaa ja turvallisuutta kuin vapauksia. Varsinkin maaseudun väki ja kouluttamattomat kannattavat islamisteja. Islamilaiset ryhmät selittävät, että islam on ratkaisu maan ongelmiin. He tuomitsevat vallasta syöstyn hallituksen sen vuoksi, että se yritti modernisoida maata länsimaalaiseen tapaan. Islamilaisesta näkökulmasta koko "arabikevät"-nimitys on eurooppalaisten keksimä.


title: Arabikevät

text: Hallituksen vastaus kansan mielenosoituksiin ja mellakoihin vaihteli maittain. Joissain maissa hallitus kaatui heti tai suostui neuvotteluihin, joissain maissa se käytti väkivaltaa mielenosoitusten hajottamiseen. Arabikevättä on usein verrattu kommunismin kaatumiseen Itä-Euroopassa 1989, mutta monet tarkkailijat (esimerkiksi Jean-Marie Guéhenno) näkevät vallankumouksissa huomattavia erojakin. Arabikevät vertautuu myös Iranin vallankumouksen, jossa ajatollah Khomeinin johtamat fundamentalistit syöksivät šaahin vallasta ja perustivat islamilaisen tasavallan.


title: Arabian aakkoset

text: Arabian aakkoset ovat arabian kielen kirjoittamiseen käytetyt arabialaisen kirjaimiston kirjaimet. Arabian perusmerkistöön kuuluu 28 konsonanttikirjainta. Näistä merkeistä kolmea käytetään myös pitkien vokaalien /a:/, /u:/ ja /i:/ merkkeinä. Koska lyhyitä vokaaleja ei merkitä muualla kuin Koraanissa, oikeat lyhyet vokaalit on lukijan vain tiedettävä. Myöskään konsonanttien kahdennusta ei yleensä merkitä.


title: Arabikevät

text: Liberaalit toivoivat, että arabikevät tuo yksilönvapaudet ja tasa-arvon arabimaihin. Erityisesti naisten aseman odotettiin paranevan. Vaikka naisilla oli keskeinen rooli arabikeväässä, se ei laajentanut heidän oikeuksiaan. Esteenä olivat patriarkaaliset asenteet ja islamistien nousu. Länsimaisen yhteiskunnan sijasta monissa maissa halutaankin rakentaa islamilainen valtio. Länsimaisissa tulkinnoissa pidetään islamia ja demokratiaa yhteensopimattomina, vaikka Turkki on jo pitkään yhdistänyt niitä omassa politiikassaan. Islamilaiset puolueet voivat lopulta omalla tavallaan edistää demokratiaa, sillä niiden piirissä on voimakas muisto siitä, että vallasta syösty edellinen hallitus ei kuunnellut kansaa.


title: Arabikevät

text: Mielenosoitukset eivät olleet arabimaissa tuntemattomia ennen arabikevättä. Hajanaisia mielenosoituksia esiintyi 2000-luvulla, mutta viranomaiset onnistuivat kukistamaan ne. Esikuvina saattoivat olla Iranin mielenosoitukset 2009 ja Kirgisian vallankumous 2010. Vuosina 2007–2008 oli laaja ruuan hintakriisi, joka köyhdytti arabeja ja synnytti tyytymättömyyttä hallituksia kohtaan. Arabiyhteiskuntien rakennemuutos ja nuorisotyöttömyys synnytti vanhaan valtaan kielteisesti suhtautuvan nuorison. On perusteltua ajatella, että arabikevään liikehdinnän perimmäinen syy on köyhyydessä.


title: Arabit

text: Nimitys mainitaan säilyneissä lähteissä ensimmäisen kerran 800-luvulla eaa. kuvaamassa Pohjois-Arabian beduiineja. Tässä merkityksessä beduiinien naapurikansat käyttivät sanaa seuraavien vuosisatojen ajan. Kreikkalaiset ja roomalaiset laajensivat sanan merkitystä käsittämään koko Arabian niemimaan, mukaan lukien keitaita pysyvästi asuttavan väen ja lounaisen niemimaan kehittyneen kulttuurin. Arabiassa sanaa käytettiin yhä vain paimentolaisista, vaikka myös paikallaan asuvan väestön kieltä kutsuttiin arabian kieleksi. Arabivalloitusten jälkeen nimitystä käytettiin valloitetuilla alueilla arabialaisperäisistä valloittajista. Islamilaisessa valtakunnassa sana sai ajan mittaan arabialaislähtöisen ja arabian kielellä ilmaistun, mutta monelta taholta vaikutteita saaneen kulttuurisen merkityksen. Lopulta sen etninen sisältö korvautui yhteiskunnallisella merkityksellä, ja sitä käytettiin arabiankielisten maiden nomadeihin, jotka olivat säilyttäneet muita enemmän alkuperäisen arabikulttuurin ja kielen. 1900-luvulla länsimaiden vaikutuksen johdosta sanan merkitys laajeni tarkoittamaan koko arabiankielistä maailmaa kansana tai sukulaiskansojen ryhmänä, jota yhdistää alue, kieli, kulttuuri ja pyrkimys poliittiseen itsenäisyyteen ja yhtenäisyyteen.


title: Arabikevät

text: Syyriassa arabikevät vaihtui kesään 2012 mennessä veriseksi sisällissodaksi, jossa hallituksen ja protestoijia tukeneiden sotilaiden armeijat taistelivat keskenään. Lisäksi hallitusta vastaan taisteli ääri-islamilaisia taistelijoita, joiden pelättiin aloittavan erillisen kamppailun maltillisempien kapinallisten kanssa.


title: Monaco

text: Monacon ruhtinaskunta eli Monaco (ranskaksi "Principauté de Monaco", monegassiksi "Principatu de Múnegu") on valtio Euroopassa. Se on pinta-alaltaan maailman toiseksi pienin itsenäinen valtio heti Vatikaanin jälkeen. Valtion pinta-ala on 1,95 neliökilometriä, ja asukkaita on noin 30 500. Ainoa rajanaapuri Ranska ympäröi maata pohjoisen, lännen ja osittain etelän puolelta. Kaakkois- ja itäpuolella Monaco rajautuu Välimereen.


title: Monaco

text: Monaco on maailman tiheimmin asuttu valtio. Monacolaiset ovat vähemmistönä ja suurin osa (47 prosenttia) asukkaista on ranskalaisia. Monacolaisia ja italialaisia on molempia 16 prosenttia ja loput 21 prosenttia edustavat 125:tä eri kansallisuutta.


title: Monaco

text: Monaco on maailman toiseksi pienin itsenäinen valtio Vatikaanin jälkeen. Se sijaitsee Alppien juurella Välimeren rannalla lähellä Italian rajaa 18 kilometriä Nizzasta itään ja on Ranskan ympäröimä kolmesta ilmansuunnasta. Monacon korkein kohta on Chemin des Révoires (161 metriä), joka on Mont Agel-vuoren rinteellä. Vuoren huippu on Ranskan puolella.


title: Monaco

text: Monacosta on kotoisin jalkapalloseura AS Monaco, joka pelaa Ranskan Ligue 1:ssa. Seuran kotistadionina toimii Fontvieillessä sijaitseva 18 500 -paikkainen Stade Louis II. Stade Louis II:lla järjestetään jalkapallon vuosittainen UEFA Super Cup, jossa kohtaavat Mestarien liigan ja Eurooppa-liigan voittajat, sekä yleisurheilun Timanttiliigan osakilpailu Herculis.


title: Monaco

text: Monacon pääasiallinen tulonlähde on matkailu. Se alkoi kehittyä 1800-luvulla, kun maassa avattiin kasino ja rautatieyhteys Ranskaan. Lisäksi maan vetovoima perustuu alhaiseen verotukseen, joka houkuttelee Monacoon rikkaita veropakolaisia. Monacossa ei ole lainkaan tuloveroa, arvonlisävero on noin 20% ja yritysten voittoja verotetaan 33%. Monacoa on pidetty rahanpesun keskuksena. Se pääsi pois OECD:n harmaalta listalta vuonna 2009.


title: Monacon Grand Prix

text: Monacon Grand Prix’tä ajetaan La Condaminen ja Monte Carlon kaupunginosien kaduilla ja ahdas katurata onkin täynnä ylä- ja alamäkiä ja tiukkoja mutkia. Nämä seikat tekevätkin radasta ehkäpä vaativimman F1-kilparadan. Monella tapaa Monacoa pidetään vanhentuneena kilparatana, sillä kapeat kadut eivät juuri anna mahdollisuutta ohituksiin. Tapahtuman historia ja spektaakkelimaisuus turvaavat kuitenkin sen tulevaisuuden pitkäksikin aikaa. Suomalaisista Monacon kilpailun ovat voittaneet kerran Keke Rosberg, Mika Häkkinen, Kimi Räikkönen sekä kolme kertaa Nico Rosberg.


title: Monaco

text: Matkailun kannalta Monaco voidaan jakaa kuuteen alueeseen. Fontvieille on mereltä vallattu alue, jossa on asuntoja, toimistoja, ostoskeskuksia ja teollisuutta. Myös helikopterikenttä sijaitsee Fontviellessä. Monaco-Ville on vanhakaupunki Välimereen työntyvällä kallioniemellä. Siellä on kävelykatuja ja ruhtinaan palatsi. Moneghetti yhdessä Jardin exotiquen kanssa on huviloiden, oliivipuiden ja puistojen muodostama esikaupunkialue. Condamine on perinteistä ostosaluetta. Monte Carlossa on kuuluisa kasino puutarhoineen sekä korkeita hotellirakennuksia. Larvottossa voi uida, tehdä ostoksia ja syödä alueen monissa ravintoloissa.


title: Mâcon

text: Mâcon on kunta Ranskassa Bourgognen hallintoalueella Saône-et-Loiren departementissa. Asukkaita siellä on 35 393, ja se on maa-alaltaan 27,04 neliökilometrin suuruinen. Asukastiheys on 1 263,7 asukasta neliökilometriä kohden, ja kaupunki sijaitsee keskimäärin 175 metrin korkeudella. Mâcon on kuuluisa muun muassa laadukkaista viineistään. Se on Porin ystävyyskaupunki. Sen läpi kulkee E62.


title: Ludvig II (Monaco)

text: Vaikka Ludvigin sympatiat olivat vahvasti Ranskan puolella, hän yritti pitää Monacon puolueettomana toisessa maailmansodassa. Samalla hän kuitenkin kannatti vanhan armeijakollegansa, marsalkka Pétainin johtamaa Vichyn hallitusta. Siitä huolimatta Monacossa oli toisen maailmansodan aikana paljon sisäisiä jännitteitä, koska suurin osa sen asukkaista oli italialaista alkuperää ja kannattivat fasismia. Italia miehitti Monacon 1943 ja perusti sinne fasistisen hallituksen. Pian tämän jälkeen Benito Mussolini kuitenkin kaatui ja Saksan armeija miehitti Monacon. Monet Monacon juutalaiset, joukossa oopperan perustaja René Blum, kuljetetaan keskitysleireille vaikka Monacon poliisi yrittää monesti varoittaa heitä etukäteen.


title: Monaco talviolympialaisissa 2014

text: Monaco osallistui Sotšin talviolympialaisiin 2014. Monacoa edusti viisi urheilijaa kahdessa eri urheilumuodossa. Lisäksi Monacon kisajoukkueeseen oli nimetty yksi varaedustaja miesten rattikelkkailun joukkueeseen. Avajaisissa joukkueen lipunkantajana toimi alppihiihtäjä Olivier Jenot.


title: Mafia

text: 1970-luvulla Sisilian mafian klaanien päälliköt alkoivat taistella keskenään vallasta, mikä lopulta johti 23. toukokuuta 1981 vaikutusvaltaisen mafioso Stefano Bontaden salamurhaan. Kaksi viikkoa Bontaden kuoleman jälkeen hänen liittolaisensa Salvatore Inzerillo joutui mafiapäällikkö Salvatore Riinalle työskentelevän palkkamurhaaja Giuseppe Grecon murhaamaksi. Bontaden ja Inzerillon salamurhat käynnistivät vuosien 1981 ja 1983 välisenä aikana Sisiliassa käydyn mafiasodan, jossa tapettiin mahdollisesti jopa satoja mafiosoja. Mafiosojen värväämien palkkamurhaajien uhreista tunnetuimpiin kuuluivat viranomaisten etsintäkuuluttama palkkatappaja Filippo Marchese ja Sisilian mafianeuvoston jäsen Rosario Riccobono. Sisilian mafiaklaanit heikentyivät suuresti, poikkeuksena Salvatore Riinan rikollisjärjestö, josta oli tullut vuoteen 1983 mennessä Sisilian vaikutusvaltaisin mafiaklaani.


title: Vincenzo Puccio

text: Vincenzo Puccion varhaisesta elämästä ei ole tietoja, mutta hänen on uskottu alkaneen työskentelemään mafiapäällikkö Salvatore Riinalle 1970-luvun loppupuolella. 4. maaliskuuta 1980 Sisilian poliisi pidätti Puccion ja hänen työtoverinsa Armando Bonannon ja Giuseppe Madonian syytettyinä karabinieerien eversti Emanuele Basilen murhasta, ja oikeudenkäynnin jälkeen heidät lähetettiin maanpakoon Sardiniaan. He kuitenkin pian palasivat takaisin Sisiliaan, ja Puccio jatkoi uraansa osallistumalla karabinieerin eversti Giuseppe Russon ja poliitikko Piersanti Mattarellan murhiin. Riina myös lähetti hänet ja Giuseppe Lucchesen tappamaan mafioso Giuseppe Grecon.


title: Giovanni Falcone

text: Falcone oli osana mafianvastaista ryhmittymää, joka teki esitutkintavaiheessa laajaa pohjatyötä Maxi-oikeudenkäyntiä varten. Hän kuului myös 10. helmikuuta 1986 alkaneen ja 16. joulukuuta 1987 päättyneen oikeudenkäynnin pääjärjestelijöihin. Oikeudenkäynnissä syytettiin 474 mafiosoa, joista 360 tuomittiin vakavista rikoksista. Avaintekijänä oikeudenkäynnissä olivat Tommaso Buscettan, ensimmäisen ilmiantajaksi ruvenneen sisilialaisen mafioson, todistukset. Juuri Falcone suostutteli Buscettan ilmiantamaan mafian salaisuudet. Myöhemmin Buscetta sanoi, että siinä missä muut tuomarit painostivat häntä, Falcone kohteli häntä kunnioittavasti.


title: Amerikanitalialaiset

text: Amerikanitalialaisten avulla oli keskeinen merkitys liittoutuneiden tunkeuduttua Sisiliaan, jossa yhdysvaltalaiset tekivät yhteistyötä paikallisten, kuten mafiosojen, kanssa turvatakseen ja vahvistaakseen Eurooppaan juuri saamansa sillanpääaseman. Useat asiakirjat todistavat, että Yhdysvaltain hallinto solmi yhteyksiä amerikanitalialaisten rikollisorganisaatioiden kanssa varmistaakseen Italian miehityksen onnistumisen. Itse vankilassa istunut capo di tutti capi Lucky Luciano toimi välikätenä näiden kahden yhteisön välillä toimittaessaan tietoja yhdysvaltalaisten sotilastiedustelulle toisen maailmansodan aikana. Lisäksi koska Luciano hallitsi Yhdysvaltain satamia, ehkäisi hän tällä tavalla kaikki akselivaltojen sabotaasisuunnitelmat. Monet muutkin mafiosot auttoivat asevoimia vankilasta käsin. Toki tällä yhteistyöllä oli myös Yhdysvaltain Cosa nostraa vahvistava merkitys, mutta myös Sisilian mafiaa vahvistava. Fasistit olivat käytännössä onnistuneet tuhoamaan Sisilian mafian, mutta liittoutuneiden maihinnousu palautti mafian valtaan.


title: Mafia

text: 1930-luvulla Italian fasistinen diktaattori Benito Mussolini käynnisti järjestäytyneen rikollisuuden vastaisen kampanjan, jolloin Sisilian prefektille Cesare Morille myönnettiin valtuudet hävittää mafian kaikki toiminta Sisiliassa. Poikkeuslakien nojalla Mori määräsi Sisilian poliisin ja fasistipuolue "Partito Nazionale Fascistan" puolisotilaallisten järjestöjen jäsenet tekemään kotietsintöjä mafiosoiksi epäiltyjen rikollisten asuntoihin ja hankkimaan heiltä tietoja mafian toiminnasta. 1. tammikuuta 1926 Sisilian poliisivoimat miehittivät Gangin kaupungin, joka oli ollut aikaisemmin yksi mafian tärkeimmistä toimipaikoista Sisiliassa. Fasistit pidättivät tuhansia mafiosoja ja järjestivät heille oikeudenkäyntejä, joissa syyllisiksi todetut rikolliset tuomittiin kuolemaan tai vankeuteen. 16. heinäkuuta 1929 Mussolini ilmoitti kampanjan päättyneen ja Mori julistettiin kansallissankariksi. Fasistit luulivat kukistaneensa mafian lopullisesti, mutta todellisuudessa suuri joukko mafiosoja pakeni Atlantin valtameren toiselle puolelle Yhdysvaltoihin.


title: Carlo Gambino

text: Carlo Gambino (24. elokuuta 1902 Sisilia, Italia – 15. lokakuuta 1976 New York, Yhdysvallat) oli kuuluisa italialainen mafioso, joka oli Gambinon perheen pomo ja jonka muut neljä perhettä tunnustivat myös pomojen pomoksi. Gambino tunnettiin hillittynä ja hän edellytti tiettyä muodollisuutta. Toisin kuin monet muut mafiosot, Gambino ei juurikaan ollut vankilassa ja varallisuudestaan huolimatta piti elämäntyylinsä varsin vaatimattomana.


title: Sisilia

text: Sisilian kieli on latinasta periytyvä kieli, joka poikkeaa jonkin verran italian kielestä. Siinä on paljon sanoja, jotka ovat peräisin arabian kielestä ja myös monia lainoja katalaanista, ranskasta ja espanjasta.Yhdysvaltoihinkin siirtolaisten mukana levinnyt rikollisjärjestö mafia (Cosa Nostra) on kotoisin Sisiliasta. Se syntyi 1800-luvulla, ei keskiajalla kuten jotkut myytit väittävät. Benito Mussolini sai heikennettyä mafian asemaa, mutta sodan jälkeen mafia nousi uudestaan tekijäksi, joka vaikutti koko Italian politiikassa. 1980-luvulta alkaen useat mafiosot ovat rikkoneet kuulusteluissa omertàn eli vaikenemisen lain ja useita mafiajohtajia on pidätetty.


title: Lucky Luciano

text: Charles “Lucky“ Luciano (alun p. Salvatore Lucania) (24. marraskuuta 1897 Lercara Friddi, Sisilia, Italia – 26. tammikuuta 1962 Napoli, Italia) oli merkittävä amerikanitalialainen gangsteri ja mafioso. Lucianoa pidetään yhtenä järjestäytyneen rikollisuuden isänä ja toisen maailmansodan jälkeisen massiivisen heroiinin salakuljetuksen lisääntymisen organisoijana. FBI vapautti Lucianon vankilasta 1943, jotta tämä käyttäisi suhteitaan Sisiliassa vastarinnan luomiseen saksalaisia vastaan liittoutuneiden suunnitellessa maihinnousua. Tämä onnistuikin, mutta hintana oli mafian vaikutusvallan kasvu koko Italiassa sodan jälkeen. Mussolinin fasistinen poliisi oli poikkeuslakien nojalla onnistunut melkein tuhoamaan ensimmäistä kertaa Italian historian aikana koko mafian.


title: Carlo Gambino

text: Gambino syntyi Sisilian Palermossa perheeseen, joka oli ollut vuosisatoja osa italialaista kunnian seuraa ("Onoratà Società", tunnetaan myös Sisilian mafiana), jolle myös hän toimi. Hänet esiteltiin 19-vuotispäivänään Cosa Nostralle, jolloin hänestä tehtiin järjestön jäsen. Saman vuoden marraskuussa Gambino pääsi perhesuhteidensa avulla Yhdysvaltoihin, jonne useat italialaiset mafiosot vetäytyivät Mussolinin pyrkiessä hajottamaan organisaation ja sen toiminta siten vaikeutui.


title: Tommaso Buscetta

text: Tommaso Buscetta (12. heinäkuuta 1928 Palermo – 4. huhtikuuta 2000 New York) oli sisilialainen mafioso. Hän oli ensimmäinen mafioso, joka pidätyksensä jälkeen kertoi tietonsa poliisille. Hänen tietojensa perusteella pidätettiin satoja mafian jäseniä. Palkintona tiedoistaan hän pääsi vapaaksi todistajansuojeluohjelman turvin. Hän kuoli luonnollisen kuoleman.


title: Anthony Eden

text: Robert Anthony Eden, Avonin ensimmäinen jaarli, (12. kesäkuuta 1897 – 14. tammikuuta 1977) oli brittiläinen konservatiivipoliitikko, joka toimi kolmen kauden ajan ulkoministerinä ja sen jälkeen lyhyen aikaa Yhdistyneen kuningaskunnan pääministerinä vuosina 1955–1957. Hänet muistetaan pääasiassa Winston Churchillin toisen maailmansodan aikaisen hallituksen ulkoministerinä ja lyhytkestoisesta pääministeriydestään Suezin kriisin aikana.


title: Anthony Eden

text: Huhtikuussa 1955 jo ikääntynyt ja heikossa kunnossa oleva Churchill erosi virastaan ja Eden seurasi häntä pääministeriksi. Eden oli hyvin suosittu ja tunnettu henkilö Britanniassa sodanaikaisten tekojensa ja charminsa vuoksi. Tultuaan pääministeriksi hän järjesti välittömästi vaalit, joissa konservatiivien enemmistö kasvoi. Edenillä oli laaja kokemukses ulkopolitiikassa, mutta hän ei ollut koskaan perehtynyt kotimaan asioiden hoitoon ja hänellä oli hyvin vähän tietämystä taloudesta. Hän jätti talouden uskollisten miesten, kuten Rab Butlerin hoidettavaksi ja keskittyi itse luomaan läheiset suhteet Yhdysvaltojen ja Dwight Eisenhowerin kanssa.


title: Anthony Eden

text: Kriisi tuhosi myös Edenin maineen valtiomiehenä ja terveyden. Eden erosikin pian virastaan hänen lähimpien ministeriensä käännyttyä häntä vastaan. Hänen hallituksensa ulkoministeri, Harold Macmillan, onnistui painostamaan hänet eroamaan, ja seurasi häntä pääministerinä, vaikka Macmillan oli itse ollut yksi Suezin operaation pääsuunnittelijoista. Eden erosi asemastaan pääministerinä tammikuussa 1957 ja vetäytyi viettämään hiljaisia eläkepäiviä Wiltshiressa toisen vaimonsa kanssa. Hänen henkilökohtainen suosionsa pysyi, ja hänestä tuli Avonin jaarli 1961. Eden julkaisi henkilökohtaiset muistelmansa nimellä "Another World" ja kirjoitti useita muita poliittisia muistelmia.


title: Yhdistyneen kuningaskunnan parlamenttivaalit 1951

text: Vaalituloksen seurauksena Labourin johtaja Clement Attlee joutui luovuttamaan pääministerin viran konservatiivien johtajalle Winston Churchillille, joka palasi valtaan yli kuuden vuoden tauon jälkeen. Ennen seuraavia vaaleja Churchill vetäytyi syrjään maan ja puolueensa johdosta, ja hänen seuraajakseen valittiin vuonna 1955 Anthony Eden.


title: Anthony Eden

text: Syyskuussa 1939 sodan alkaessa, Eden palasi Chamberlainin hallitukseen vastuussa siirtomaista, mutta ei päässyt mukaan sotakabinettiin ja eikä häntä tästä syystä pidetty pääministeriehdokkaana Chamberlainin erottua vuoden 1940 toukokuussa. Churchillin tultua pääministeriksi Chamberlainin eron jälkeen, Eden palasi ulkoministeriksi. Hänen asemansa ei kuitenkaan ollut merkittävä, koska Churchill halusi itse hoitaa suurimman osan tärkeistä neuvotteluista Franklin Rooseveltin ja Josif Stalinin kanssa, mutta Eden kuitenkin palveli uskollisena Churchillia. Hän sai järjestettäväkseen suuren osan Britannian ja Charles de Gaullen suhteista sodan viimeisinä vuosina. Vuonna 1942 Eden nimitettiin alahuoneen johtoon.


title: Tony Blair

text: Anthony Charles Lynton ”Tony” Blair (s. 6. toukokuuta 1953 Edinburgh, Skotlanti) oli Yhdistyneen kuningaskunnan pääministeri vuosina 1997–2007. Hän toimi Labour-puolueen puheenjohtajana vuosina 1994–2007. Hän katkaisi konservatiivipuolueen 18 vuoden mittaisen valtakauden ja johti puolueensa kolmeen peräkkäiseen vaalivoittoon. Blairia seurasi pääministerinä hänen hallituksensa valtiovarainministeri Gordon Brown.


title: Anthony Eden

text: Edenistä tuli ulkoministeri aikana, jolloin Britannian piti miettiä uudelleen ulkopolitiikkansa fasististen Saksan ja Italian voimistuessa. Hän vastusti sekaantumista Espanjan sisällissotaan ja kannatti Neville Chamberlainin tavoitteita säilyttää rauha tekemällä kohtuullisia myönnytyksiä Saksaa kohtaan. Hän ei protestoinut, kun Britannia ja Ranska eivät reagoineet Reininmaan palautukseen. Vuoden 1938 helmikuussa hän kuitenkin erosi ministerinasemastaan protestina Chamberlainin aloittamille neuvotteluille Italian kanssa. Edenistä tuli tämän seurauksena konservatiivien kapinallisen Churchillin liittolainen. Churchill oli tässä vaiheessa syrjäytetty puolueensa johtotehtävistä ja oli hallituksen myöntyväisyyspolitiikan johtava kritisoija. Eden piti kuitenkin yllä matalaa profiilia, eikä Chamberlainin hallituksen politiikan vastainen puolueen sisäinen oppositio kasvanut.


title: Anthony Eden

text: Edenistä tuli vuonna 1926 parlamentaarinen sihteeri ulkoministeriössä. Vuonna 1931 hänestä tuli ulkomaanasioiden alivaltiosihteeri. Vuonna 1935 hänet nimettiin Stanley Baldwinin hallitukseen ministeriksi vastuussa Kansainliiton asioista. Kuten monet ensimmäisen maailmansodan läpikäyneistä miehistä, Eden oli vahvasti sodanvastainen ja työskenteli Kansainliitossa säilyttääkseen rauhan Euroopassa. Hän oli myös yksi ensimmäisistä, jotka ymmärsivät, että myöntyväisyyspolitiikalla fasistista Italiaa ja natsi-Saksaa kohtaan ei saavutettaisi rauhaa. Hän vastusti yksityisesti ulkoministeri Sir Samuel Hoaren yritystä tehdä myönnytyksiä Italialle sen hyökättyä Abessiniaan (Etiopia) vuonna 1935. Kun Hoaren–Lavalin pakti tuli julki, Hoare joutui eroamaan ja Edenistä tuli hänen seuraajansa ulkoministerinä.


title: Alec Douglas-Home

text: Sir Alexander Frederick Douglas-Home [ˈhjuːm], Baron Home of the Hirsel (2. heinäkuuta 1903 – 9. lokakuuta 1995), 14. Homen jaarli 1951–1963, oli brittiläinen poliitikko, joka toimi Yhdistyneen kuningaskunnan pääministerinä vuoden lokakuusta 1963 lokakuuhun 1964. Hän on viimeinen ylähuoneesta pääministeriksi nimitetty sekä ainoa, joka on eronnut ylähuoneesta ja asettunut ehdolle alahuoneen vaaleihin.


title: Yhdistyneen kuningaskunnan hallitus

text: Vuodesta 2010 pääministerinä toiminut konservatiivipuolueen David Cameron erosi pääministerin tehtävästään Ison-Britannian EU-kansanäänestyksen tuloksen ollessa EU-eron kannalla. Hänen seuraajakseen tuli konservatiivien Theresa May 13. heinäkuuta 2016, joka toimii ensimmäistä kauttaan pääministerinä. May toimi aiemmin sisäministerinä. Seuraavat ministerit ovat kabinetin jäseniä:


title: Äärioikeisto Suomessa

text: Kylmän sodan aikana Suomessa toimi useita pienehköjä ja enimmäkseen lyhytikäisiksi jääneitä – useimmiten sisäisiin erimielisyyksiin hajonneita – äärioikeistolaisia ryhmittymiä, joille tyypillistä olivat propagandan levittäminen ja pienimuotoiset mielenilmaisut. Suurin niistä oli 1960-luvulla toiminut Isänmaallinen yhtenäisyysseura, jossa arvellaan olleen enimmillään noin 500 jäsentä. Seuralla oli toimintaa useilla paikkakunnilla. Seuran piirissä syntyi 1960-luvun lopulla kiista avoimeen toimintaan ryhtymisestä, mikä hajotti lopulta koko järjestön. Suojelupoliisin kestoriesaksi parin vuosikymmenen ajaksi muodostui ruotsalainen kansallissosialistinen Nordiska Rikspartiet (NRP), joka pyrki laajentamaan toimintansa muihin pohjoismaihin. Myös Suomessa NRP sai jonkin verran vastakaikua.


title: Suojeluskunta

text: Suojeluskuntajärjestö () oli Suomessa vuosina 1918–1944 toiminut vapaaehtoinen maanpuolustusjärjestö ja kansalliskaarti, joka lakkautettiin Liittoutuneiden valvontakomission määräyksellä syksyllä 1944 fasistisena järjestönä. Ensimmäiset suojeluskunnat perustettiin syksyllä 1917 yksityisten aloitteesta, mutta ne eivät olleet rakenteeltaan ja jäsenistöltään tai muutenkaan samanlaisia kuin vuosien 1918–1944 Suojeluskuntajärjestön suojeluskunnat. Vaikka ne alkujaan perustettiin yksityisinä kansalaisjärjestöinä, vuonna 1918 Suojeluskuntajärjestön organisaatio ja tehtävät vahvistettiin erityisellä asetuksella ja vuonna 1927 lailla.


title: Suojeluskunta

text: Syksyllä Suomen sisäpoliittinen tilanne kärjistyi nopealla vauhdilla. Tilannetta leimasi elintarvikepula, kun maassa vallitsivat maatalouslakot sekä muut kunnallislakien takia järjestetyt lakot. Ruotsinkielisellä Pohjanmaalla ja Karjalassa kuntakokoukset alkoivat perustaa järjestysmiehistöjä viranomaisten avuksi. Kuuluihan järjestyksen ylläpidon järjestäminen kuntien tehtäviin. Varsinais-Suomessa ja Satakunnassa taas maanviljelijät alkoivat perustaa maatalouslakkojen takia järjestyskuntia. Pohjanmaalla ja Itä-Suomessa aktivistit perustivat taas palokuntia jääkärien kanssa mahdollisesti yhdessä toteutettavaa kansannousua varten. Näillä alueilla palokunnat eli myöhemmät suojeluskunnat nivoutuivat näin ollen itsenäisyysliikkeen pyrkimyksiin, mikä näkyikin niiden toiminnas|sa myöhemminkin Suomen historiassa. Osa näistä palokunnista joutui toimimaan maanalaisesti.


title: Mäntyluodon Kiri

text: Vaikeat sota-ajat olivat yhdistäneet eri yhteiskuntaluokat yhtenäiseksi Suomen kansaksi ja niinpä V- ja U-seura Kirin "henkiinherättämis-kokouksessa", niin kuin sitä osuvasti nimitettiin, oli mukana peräti 38 henkilöä. Uusi toimikunta aloitti toimintansa puheenjohtajanaan Armas Raita ja sihteerinä Otto Hyytiäinen. Muina toimikunnan jäseninä olivat Arvo Nordlund, Onni Räihä, Heikki Tuovinen, Vilho Lahti ja Tyyne Söderling. Toiminta alkoi heti laajempana kuin ennen, sillä perustettiin useita jaostoja, kuten mm. yleisurheilu-, hiihto-, palloilu-, paini- ja voimistelujaostot. Eri jaostot vetivät hyvin väkeä mukaan, paitsi muinainen Kirin lempilaji paini jäi harrasteluasteelle osaanottajien puutteessa. Alettiin pitää kilpailuja ja osallistuttiin kilpailuihin muualla eikä aina niinkään huonoin tuloksin. Mäntyluodon kansakoulun voimistelusali saatiin harjoittelupaikkana käyttöön kahtena iltana viikossa.


title: Suomen sisällissota

text: Suojeluskuntien johtoon kutsuttiin aiemmin Venäjän armeijassa 30 vuotta palvellut kenraaliluutnantti Carl Gustaf Emil Mannerheim, joka sai tehtäväkseen koota niistä maahan järjestysvallan. Suojeluskunnat julistettiin Suomen senaatin armeijaksi 25. tammikuuta 1918. Tähän punakaartit eivät alistuneet, ja ne olivat vahvistumassa Leninin Pietarista lupaaman aselastin myötä 26.–27. tammikuuta. Molemmat osapuolet aloittivat sodan luonteisen toiminnan Viipurissa ja muualla Karjalassa 17.–20. tammikuuta. 26. tammikuuta punakaartit ja työväen järjestyskaartit yhdistyivät Suomen Punaiseksi kaartiksi, ja sen joukot määrättiin liikekannalle 27. tammikuuta 1918 klo 23 lähtien. Etelä-Pohjanmaalla suojeluskunnat alkoivat kenraali Mannerheimin 25. tammikuuta antamalla käskyllä riisua venäläisiä varuskuntia aseista 28. tammikuuta 1918 yöstä alkaen. Suomen sisällissota oli syttynyt.


title: Suomen Sisu

text: Suomen Sisun perustivat (myöhempi puheenjohtaja) Teemu Lahtinen, Burning Books -kirjakaupan Mikko Mikonmaa, Jura Jukola sekä Mika Purjesalo. Lahtinen oli nuorena kiinnostunut isänmaallisuudesta aatteena. Hän oli ollut mukana 1990-luvun Isänmaallisen Kansallis-Liiton toiminnassa paikallistasolla. Lahtinen oli luonnostelemassa liikkeen mahdollista nuorisotoimintaa, jonka nimeksi ehdotettiin Isänmaallista nuorisoa. IKL:n toiminnan hiipuessa 1998 Lahtinen alkoi muutaman muun kanssa suunnitella uutta kansallismielistä nuorisojärjestöä. Mikko Mikonmaa oli antikommunistisen, ANC:tä arvostelevan Etelä-Afrikan ystävät ry:n perustajajäsen. Hän toimi myös Inkeriläiset ja Karjalaiset heimoveteraanit ry:ssä, Itsenäisyyden puolesta ry:ssä ja aluepalautuksia vaativassa Tarton rauha ry:ssä. Helsingin keskustelupiiristä syntyi Suomen Sisu, jonka nimivaihtoehtoina olivat ”Nuorhakkapeliitat” ja ”Suomalainen nuoriso”.


title: Suojeluskunta

text: 30. syyskuuta 1944 Suojeluskuntajärjestö kenraaliluutnantti Malmbergin johdolla ja Suomen Punainen Risti tekivät sopimuksen, jonka mukaan suojeluskuntajärjestön omaisuus siirtyisi sen lakkauttamisen myötä Punaiselle Ristille. Järjestö ei ehtinyt lakkauttaa itse itseään, kun valvontakomission päällikkö Andrei Ždanov lähetti 30. lokakuuta presidentti Mannerheimille kirjeen, jossa vaadittiin suojeluskuntien lakkauttamista. 3. marraskuuta Mannerheim allekirjoitti eduskunnan hyväksymän lain (770/1944), jolla suojeluskunnat lakkautettiin. Tämän jälkeen puolustusministeriö määräsi 6. marraskuuta, että järjestön toiminta on lakkautettava seuraavana päivänä.


title: Suomen kommunistinen nuorisoliitto

text: Vuosina 1931–1934 kommunistinuoret joutuivat toimimaan kokonaan maan alla, kun julkiset toimintamuodot estettiin. Toimintaan tuli mukaan monia uusia ihmisiä julkisista järjestöistä, mutta jäsenmäärä väheni tilapäisesti. Elokuussa 1931 liitossa huomattiin enemmistön 672 jäsenestä liittyneen järjestöön Lapuan liikkeen synnyn jälkeen. SKNL:n salaiset solu keskittyivät muun muassa marxismin opiskeluun sekä lentolehtisten ja julistusten levittämiseen. Iskulauseita maalattiin soveltuviin paikkoihin. Kokoukset pidettiin yksityisasunnoissa. Ajoittain järjestettiin mielenosoituksia, jotka usein laajenivat mellakoiksi poliisin puututtua menoon.


title: Yhteishyvän valiokunta (Suomi)

text: Helsingissä tapahtuneesta toiminnasta saadut kokemukset olivat niin hyviä, että samanlaisia Yhteishyvän valiokuntia alettiin perustaa muillekin paikkakunnille. Yleensä asutuskeskuksissa toimineita valiokuntia oli vuoden 1943 lopulla yhteensä nelisenkymmentä. Niiden toiminta hiipui toisen maailmansodan jälkeen olosuhteiden muuttuessa. Valiokuntien tehtäviä jatkamaan perustettiin 1946 eri puolille Suomea kuluttajien toimikuntia ja maanviljelijöiden asenteita säännöstelyyn luotaava tuottajien toimikunta, joka oli kansanhuoltoministeriön neuvoa-antava toimielin. Kansanhuoltoministeriö lakkautettiin 1949.